Bide onetik da Anaitasuna - CD Anaitasuna\nLehen zatian goitik behera nagusitu zen gure taldea. Aukerak bata bestearen atzetik eginez, joku bizia eta txukuna erakutsi zuen taldeak, erasokor aritu zen. Lehena Ioritz Mendizabalek izan zuen. Atzelari denak gaindituta zituela atezainaren aurrean gelditu zen bakarrik, baina Elorrioko atezaina ere bere atetik irtenda zen Ioritzek atera jaurti zuenean eta area kanpoan eskuarekin ukitu zuen. Ligako partida izan balitz bisitariak jokalari bat gutxiagorekin geldituko ziren, baina epaileak barkatu egin zion txartel gorria.\nHandik aurrera Anaitasunaren aukera zaparrada etorri zen. Lehena eskuin hegaletik etorri zen, Mendizabalek eta Iñigo Arzalluzek bat-biko dotorea egin baitzuten, baina Ander Pastrianek ez zuen jakin berari iritsitako baloia aprobetxatzen, errematea kanpora egin baitzuen.\nOndoren atzetik hasitako jokaldietatik sortu zuen arriskua Anaitasunak. Markel Eskurzak pase bikaina egin zion Mendizabali ezker hegalera. Aurrelariak baloia bakarrik jaso zuen, baina nahiz eta beste aldean Anaitasunak bi jokalari bakarrik zituen, ez zuen asmatu erdiraketarekin. Aukera ona galdu zuen alferrik taldeak. Ondorengo jokaldian, berriz ere Eskurzak, baloi ezinhobea jarri zion Mikel Aramendiri. Hegaleko jokalariak area ertzetik egindako burukada gutxigatik joan zen kanpora. Hurrengo aukera ezker hegaletik eman zuen aurrera taldeak. Aramendik erdiraketa ona egin zuen, baina Landak, aurkariaren areara iritsita, ez zuen asmatu azken errematea egiten.\nEta futbolean askotan gertatu ohi denez, asko barkatu zuen Anaitasunak eta Elorriok, lehen zatian izan zuen aukera bakarrenetakoan gola egin zuen. Eskuin hegaletik etorri zen erdiraketa eta Xubanen ate aurrean zegoen jokalariak ez zuen barkatu. Hala ere ez zuten denbora asko behar izan gureek partida berdintzeko, eta gaitz erdi. Iñigo Arzalluzek hegaleko sakea bizi atera zuen Landarekin jokatuz, honek berriz ere Iñigo Arzalluzekin jokatu zuen erdiraketa egiteko eta bigarren zutoinean agertu zen Mikel Aramendik, atzetik aurrera eginez, buruz banakoa egin zuen.\nAtsedenaldira bitartean beraz, jokoan nagusi gureak, baina markagailuan berdin gauzak. Atsedenaren ondoren, berehala egin zuten gola kanpotarrek. Areatik metro gutxira baloia ostu zuen aurrelari batek eta beste bat ate aurrean utzi zuen, honek bat eta bikoa egiteko. Anaitasunari gehiago kostatu zitzaion aurkariaren atera iristea, baina aurrera begira jarri zen Elorriok bigarren gola egin eta segituan.\nBehar eta nahi baino gehiago kostatu zitzaion baloiari aurkariaren sarera sartzea, baina Iñigo Arzalluzek egindako jokaldi on batetik etorri zen berdinketa. Ioritz Mendizabalek area barruan jaso zuen baloiari etekin ezihobea atera baitzion, azpitik Elorrioko atezaina gaindituz. Berehala Landak izan zuen beste aukera. Area barruko jokaldi nahasi batean penalti puntutik egindako jaurtiketak langan jo zuen.\nOndoren aldaketak egin zituen Quindosek eta hiru atzelari izatetik lau atzelari izatera pasatu zen taldea, eta bi aurrelari izatetik bakarrera. Gauzak, ordea, ondo joan zitzaizkion taldeari eta aulkitik irtendakoek ere maila ona eman zuten. Mikel Arzalluzek izan zuen lehen aukera. Eskuin hegaletik barrurantz egindako jokaldian gertu izan zuen hirugarren gola. Area ertzetik jaurtiketa aparta egin zuen aurrelariak, baina Elorrioko atezainak gelditu ikusgarri batekin kornerrera bidali zuen baloia.\nHandik minutu gutxira, bisitarien atzelariak makal ibili ziren eta beraien artean pase txar bat egin zuten. Oier Elorza inor baino azkarrago, adi egon zen jokaldi horretan eta baloia harrapatu eta atezainaren aurrean bakarrik gelditzea lortu zuen, nahiz eta atzelariek kamisetatik tiraka lurrera botatzea nahi izan. Ez zuten lortu, baina Elorzak ate aurrean ez zuen asmatu. Ioannes Garatek bai ordea. Aurrelariari iritsi zitzaion aldaratzea eta oinaren kanpoko aldearekin, langak lagunduta maila handiko gola egin zuen Anaitasuna partidan lehen aldiz aurretik jartzeko.\nMinutuek aurrera egiten jarraitzen zuten, baina Elorrio gutxitan agertzen zen Etxeberriaren atera. Aukera garbi bat izan zuten kanpokoek berdinketa lortzeko, jada Etxeberria gaindituta, baina Aitor Zulaikak goleko lerrotik gola ekiditea lortu zuen. Anaitasuna estu hartzen ari ziren azken minutuetan, baina gureek ederki jakin zuten zer egin eta kontraerasora aritu zen azken hatsean. Rubiok ezker hegalean jaso zuen baloia, honek Ioannesi pasatu zion baloia eta atezainaren aurrean bakarrik gelditzea lortu zuen Mikel Arzalluzekin batera. Atezainaren aurrean biak bakarrik ziren eta Ioannesek gola oparitu zion gazteari azken lau eta hutsekoa egiteko.\nEz zen gehiagorako betarik izan Txerloian eta Anaitasunak talde indartsu baten dohaiak dituela erakutsi zuen beste behin talde sendo baten aurrean. Jokatutako lau lagunartekotan bi garaipen lortu ditu Igor Quindosen taldeak, berdinketa bat eta porrot bat jaso dute. Bide onean da taldea. Denboraldi-aurre honetako azken astean sartzear da taldea eta bi lagunarteko ditu aurretik. Lehena asteazken honetan jokatuko dute Ohorezko mailakoek Zumarragan Urolaren aurka arratsaldeko 19:00etan. Azkena, berriz, larunbat goizeko 11:30etan Oiartzungo Karla Lekuonan etxeko taldearen aurka.


Saint-Michel-de-Lapujade - Wikipedia, entziklopedia askea.\n44°34′54″N 0°04′14″E / 44.5817°N 0.0706°E / 44.5817; 0.0706Koordenatuak: 44°34′54″N 0°04′14″E / 44.5817°N 0.0706°E / 44.5817; 0.0706\nSainte-Gemme, Fossès-et-Baleyssac, Lamothe-Landerron, Mongauzy, Saint-Vivien-de-Monségur, Lagupie eta Saint-Martin-Petit\n115 (%50.4) 118 (%51.8)\nSaint-Michel-de-Lapujade (frantsesez eta ofizialki: Saint-Michel-de-Lapujade) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 201 biztanle zituen.\n2007an Saint-Michel-de-Lapujade udalerrian erroldatutako biztanleak 201 ziren. Familiak 84 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 36 seme-alabarik gabeko familiak ziren eta 32 seme-alabak dituzten bikoteak ziren.\n2007an 88 etxebizitza zeuden, 80 familiaren etxebizitza nagusia ziren, 6 bigarren erresidentzia ziren eta 2 hutsik zeuden. Etxebizitza guzti hauek 86etxeak ziren. 80 etxebizitza nagusietatik 67 bere jabearen bizilekua ziren, 10 alokairuan okupaturik zeuden eta 3 doan lagata zeuden; 4 etxek bi gela zituzten, 11 etxek hiru zituzten, 25 etxek lau zituzten eta 41 etxek bost zituzten. 78 etxek euren parking plaza propioa zuten azpian. 35 etxetan ibilgailu bat zegoen eta 43 etxetan bat baino gehiago zituzten.\nSaint-Michel-de-Lapujade udalerriko biztanleria-piramidea 2009an .\n2007an lan egiteko adina zuten pertsonak 136 ziren, horien artean 98 aktiboak ziren eta 38 inaktiboak ziren. 98 pertsona aktiboetatik 91 lanean zeuden (51 gizon eta 40 emakume) eta 7 langabezian zeuden (3 gizon eta 4 emakume). 38 pertsona inaktiboetatik 9 erretiraturik zeuden, 17 ikasten zeuden eta 12 "bestelako inaktibo" gisa sailkaturik zeuden.\n2009an Saint-Michel-de-Lapujade udalerrian 80 unitate fiskal zeuden, 194 pertsonek osaturik. Pertsona bakoitzeko diru-sarrera fiskalaren mediana urteko 14.800 euro zen.\n2000. urtean Saint-Michel-de-Lapujade udalerrian 15 nekazaritza-ustiategi zeuden, 441 hektarea erabiltzen.\nSaint-Martin-Petit (2,3 km)\nFossès-et-Baleyssac (2,4 km)\nLamothe-Landerron (2,7 km)\nMongauzy (3,4 km)\nSainte-Gemme (4,1 km)\nSaint-Vivien-de-Monségur (4,7 km)\nCastelnau-sur-Gupie (5,4 km)\nMontagoudin (5,6 km)\nSaint-Sulpice-de-Guilleragues (5,6 km)\nSainte-Bazeille (5,9 km)\nBNF: 15256501d (data)


Hartz zaharraren sekretua - Bimpi\nHartz zaharraren sekretua.\nBasoan egiten dute topo Bele Andreak eta Hartz Zaharrak, ugaztuna neguko lozorrotik atera berri, sekretu bat non ezkutatu duen gogoratu ezinean dabilela. Ez dago ez adarren artean,\nez gordelekuan, ez aintziran ere? eta ziurtasunik ezak eta zalantzak ahul eta zaurgarri bihurtzen dute.\nMisterioz inguraturik dago narrazio-lan eder hau, non natura pertonaia bat gehiago den. Pedro Man?as-en testuaren poetikak gizaki bihurtzen du natura, istorioaren tonu deskriptiboa nabarmentzen duten metaforak lagun. Zuzanna Celej-ek koloretako arkatzezko, akuarelazko ?bere espezialitatea? eta uki askotako paper aplikaziozko ilustrazio harrigarriak egin ditu.\nEmaitza giro magiko narea da, non protagonistak eta espazioak adierazkortasun eta errealismo sotilez irudikaturik dauden. Askotariko plano eta laukiratze erabiliz, kontakizunaren dinamikotasuna azpimarratzen dute irudiek, argi-itzalen kontrastez beteak, zeinetan koloreek gero eta agerpen handiagoa duten, Hartz Zaharraren sekretu jakingarria agerrarazi ahala.\nCriaturas magicas princesas dragon\nRumbo a nanabu princesas dragon


Artetaren azkeneko urteak : Hamaika Bide Elkartea\nArtetaren azkeneko urteak\nBy\tHamaikabide Elkartea\ton\t2016/10/18\tin\tAlbisteak\nJavier González de Durana irakasleak Aurelio Arteta margolari bilbotarraren azkeneko urteak ikertu ditu batez ere haren biografian oso polemikoak izan diren argi-ilunak argitzeko asmoz. Ikerketa horren emaitzak orain gutxi plazaratutako liburu batean aurkeztu ditu: Guerra, exilio y muerte de Aurelio Arteta (1936-1940), hau da, “Aurelio Artetaren gerra, erbestea eta heriotza (1936-1940)”.\nIkerketa-liburu berri honetan, González de Duranak artistaren mugimendu guztien jarraitze zehatza egiten saiatu da: frankistek setiatutako Madriletik Valentziara, handik Bartzelonara, Biarritzera, Seteko portura eta, azkenik, dagoeneko mitikoa egin den Sinaia itsasontzian, Mexikoko Veracruzera eta, handik, Mexiko Hirira.\nDuranak erabili duen estiloa benetan arina izan da, ia detektibeen eleberria izango balitz bezala: aztarnak eta datuak erabiliz haren hipotesiak eraiki egin ditu. Metodologia deduktibo horren bidez erantzunik ez zuten galderak neurri handi batean erantzun ditu. Esaterako, zergatik erbesteratu zen printzipioz oso mehatxu handia pairatzen ez zuen artistak? Duranak garbi erantzuten du: haren bi semeen bizitza babesteko, biek ala biek errepublikaren alde borrokatu baitzuten. Horrek eraman zuen Arteta senar-emaztea Madriletik Valentziara eta, azkenik, erbeste tragikora. Eta tragikoa esaten dugu bai erbeste guztiak horrelakoak direlako baina baita ere Artetaren deserria haren heriotzarekin istripu absurdo batez bukatu zelako. Istripuaren inguruan liburua ere haren inguruko zirkunstantziak argitzen saiatu da, horretarako Mexikoko garaiko prentsa eta testigantzak erabiliz.\nBeste gai interesgarria Pariseko 1937an ospatu zen Nazioarteko Erakusketaren inguruko polemikarena da. Erakusketa horretan Errepublikak bazuen pabilioi propioa eta barruan elementu nagusia Picassok margotutako “Guernica” izan zen; haren estilo berritzaile zela eta sektore batzuk haren aurrean kritikoak azaldu ziren. Urteen poderioz, esan izan da Euskal Gobernuaren ordezkari batzuek Picassorena Artetaren Gerraren triptikoarekin aldatzea proposatu zutela. Duranak hori ezinezkoa izan zela argi eta garbi erakusten digu, Artetarena oraindik burutu gabe baitzegoen.\nBeraz, ikerketa sakona González de Duranak liburu honetan eskaini diguna. Baieztapenak uneoro datuen gainean eraikiak, halaber, laminek, argazkiek eta ilustrazioek funtzio bera betetzen dute, testuan azaldutakoa argitzea, alegia. Zalantzarik gabe, zorionez, Artetaren inguruko ikerketan ezinbesteko liburuaren aurrean gaude.\nAurelio Arteta emaztearekin, Amalia Barredo, eta bi semeekin: Aurelio Arteta eta Andres Barredo (liburutik hartutako irudia).


ADARRAREN PUNTAN: BIZIPOZA\n2014(e)ko ekainakren 22(a), igandea\nNire lagun batek, Iñaki Bastarrika Izagirrek, aspaldian bota zidan erronka, adarraren puntan galdera hau ipintzeko: Zer zaigu bizipoz iturri? Bitan pentsatu gabe eta arrapaladan, horra hor nire zerrenda:\nARCHIMOSSI TALDEA (FLORENCIA)\nGogoz emandako musua. Bortxatu gabeko paisaia. Ostiraleko lehenengo garagardoa. Arima harrapatzen dizun musika berri bat aurkitzea. Belar moztu berria. Ongi prestatutako kafesnea. Goizean esnatzean bizirik eta sasoian -gutxi gorabehera- zaudela egiaztatzea... atera berria den tortilla-pintxo bati emandako lehen mokadu hori. Familiaren arnasa eta laguntza beti hor daudela, barne-barnean ederki asko jakitea. Besteenganako maitasuna. Zeure buruarenganakoa (azken finean gehien maite duzuna). Igandeko arratsalde alu horietako batean, espero ez zenuen telemovie batekin hunkitzea. Ohiko pub irlandar horretan partidu on bat lagun artean disfrutatzea. Loak hartua sentitzea liburu on baten orrialdeen artean. Gauerdian esnatu eta, gustuko duzunaren presentzia alboan sentitzea. Lagun on batekin bazkaltzea, eta, denbora luzean berarekin mintzatu barik egon arren, elkar ongi ulertzearen sentipen bera berritzea. Periodikoa patxadaz leitzea, kafea epeltzen ari den bitartean. Bainu bat hartzea, irratian gustuko saioa entzunez. Liburu zaharren liburu-denda batean galtzea eta bertan denbora gelditu egin dela sentitzea. Harea bustiaren gainetik ortozik paseatzea, olatuen ferekak tarteka-marteka agurtzen zaituen artean. “It’ a long way to the top” kantaren hasiera kotxe barruan entzutea eta sekula nekatzen ez zaituzten doinuak badaudela baieztatzea. Aspaldian ahaztu samar zeneukan pelikula hori, maite duzun ume baten begi berrien bitartez berriro ikustea eta umeak bezala berriro disfrutatzea.\nGogoeta hauek dantza egiten zuten nire buruan, Zornotzako uri zaharrean Fanfare Transilvaniaren ekitaldiaz gozatzen nuela. Badago zer edo zer kale-talde horietan bizitzaren murriztasunez (eta gozatzeko urgentziaz) hitz egiten duena, iraganera bidaltzen zaituena, arima kikiltzen dizuna, amamaren kontu zaharrak gogoraraziz: titiritero eta saltinbankiak, antzinako zirkuen xarma alderaezina, Ijitoen suak, dantzak eta kale-ikuskizunak, saltzaile ibiltariak...\nAurtengo hau, Haizetara jaialdiren bederatzigarren edizioa izan da. Maila gorantz joan da urtez urte eta behin bertaratuz gero, kale-taldeez izaten dugun irudia goitik behera aldatzen da. Hor biltzen dira musika, dantza, antzerkia, zirkua, eta kale gorrian jendearekin aurrez aurre konektatzeko gaitasuna, beste emanaldi mota gehienetan erakusten ez den irudimena barra-barra eskainiz. Aurtengo edizioan Japoniatik, Siziliatik, Frantziatik, Errumaniatik, Britainia Handitik, Italiatik, Madrildik, Portugaldik eta Poloniatik ekarri dituzte kale-musika taldeak lehiaketan parte hartzera, eta bertakoak ere bai, jakina, gonbidatu gisa.\nFanfarre eta kale-orkestra hauek suarekin batera udako hasiera iragartzen digute. Ijitoen haize-instrumentuak sigi-saga eginez ilargirantz zuzentzen dira. Monty-Pyton-en Brian’s Life pelikulari amaiera ematen zion Always look on the bright side of life kanta jotzeari ekin diote. Ez da aholku txarra: Jar zaitez beti bizitzaren alde argitsuan. Bizipozaren aldean.\nEgilea: nineuk ordua: 14:40\nEtiketak: Amorebieta, Archimossi, Bizipoza, Bizu Coolective, Fanfare Transilvania, Haizetara, Imperial Kirikistan, Krakow Street Band, Mastretta, Ottoni Animati, Perhaps Contraption, Tokio Brass Style


naiz: Iritzia | Opinión - Iruña-Veleiako egia\nSententziak sententzia, batzuen batzuk faltsuketa orokor eta osoa idazkunen ezinezkoa dela pentsatzen jarraitzen baitugu\nIruña-Veleian azaldutako idazkunak edo grafitoak benetakoak direla uste sendoa dugunok egiatik lehen baino hurbilago gaudela iruditzen zait Gasteizen 2020an emandako bi epaiak eta gero; eta, batez ere, azken hamar urte hauetan egindako azterketen eta beste aurkikuntzen ondoren, nahiz itxuraz bestelakorik eman. Iruña-Veleiako aurkikuntzen eztabaida modu zientifikoan erabaki eta ebatzi beharko dela esaten dugunok egiatik lehen baino hurbilago gaude orain; bereziki, indusketa haietan aurkitutako ostrakak «pieza edo zati arkeologikoak» direla juridikoki finko ezarrita gelditu ondoren. Izan ere, bi epai horietako bat finkoa da; Escribano jaunaren kasuan emandakoa, hain zuzen ere; besteari, berriz, helegiteak jarri omen dizkiote. Biak dira aintzat hartu beharrekoak; bien arteko azterketak baitu agerian jartzen eztabaida zientifiko baten aurrean gaudela; eta ez lehia juridiko baten baitan.\nBeraz, Iruña-Veleiako indusketan azaldutako idazkunak edo grafitoak dituzten ostraka fisikoak aro erromatar berantiarreko «pieza arkeologiko autentikoak» direla juridikoki ezarritta gelditu da epai finko batean; hau da, ondare publikoko ondasunak direla, legearen arabera. Aitorpen juridiko tinko horren lehen ondorioa da «pieza arkeologiko benetako» horiek haustea, desegitea, ezabatzea, kaltetzea edo galtzea delitua dela. Arlo honetan urrats erabakigarria bilakatu da Oskar Escribano Sanz jauna zigortuz 2020-02-03an emandako epaia eta alde guztiek onartuta finkoa bilakatu zena, 2020-06-08ko epaia ez bezala, azken honi baitzaizkio helegiteak ipini.\nHorra bada, bi epairen aurrean aurkitzen gara; bata, laburra eta finkoa; bestea luzea eta hainbat helegite aurkeztu zaizkiona. Lehenik azpimarratu beharrekoa da aurreneko epaiaren garrantzi erabakiorra aztarnategiaren benetakotasun orokorraren alde, izan litezkeen manipulazioak manipulazio edo utzikeriak utzikeria. Horra nola adibidez, esandako aitorpen juridikoaren arabera, Eliseo Gil ordezkatzeko izendatu zuten Nuñez jaunak –eta izendatu zutenek– milaka delitu dituzten eginak Iruña-Veleiako aztarnategia hondea-makinak sartuta… balizko «pieza arkeologiko benetakoak» desegin edo desegiteko zorian jarri baitzituzten.\nBestalde, 2020-6-8ko epaiaren helegitean jorratuko diren eztabaida gaiak oso mugatuta eta zehaztuta gelditu dira. Alde honetatik gogoratu beharra dago, prozedura hasieran erabilitako argudio filologikoak guztiz baztertu egin direla. Are gehiago, komunikabide mertzenarioek Iruña-Veleiako aurkikuntzak barregarri utzi nahian barreiatzen zuten gezur pila hura ere –«Descartes edo Inri» bezalako asmakeriak- funtsik gabeko bigarren maila batera jaitsi dituzte eztabaida juridikoan. Arabako Diputazioak sortutako ustezko adituen batzorde antzu hura eta ertzaintzaren jokabideak zaharkituak, mailarik gabeak eta irrigarriak gelditzen dira Sententziaren irakurketan. Arabako Diputazioa bera, erakunde bezala, ardura gutxikoa eta jokabide kaltegarrien erantzule gelditu liteke.\nSententzia kondenatzailea da; bai. Sententziak zigortu egiten ditu Gil eta Cerdán jauna; bai. Sententziaren laburpena da aztertu diren 34 ostraka edo «pieza arkeologiko benetakoetatik» 31 faltsutuak edo manipulatuak izan zirela eta zehazki manipulazio hori garbiketako prozesuan gertatu zela, erantzulea Eliseo Gil delarik, nahiz bere eskuhartze zuzenaren frogarik ez egon… Zergatik dira faltsuak 31 ostraka horietan dauden grafitoak? Espainiako Kultur Ondareko Institutuak eta Espainiako Ondasun Kulturalen Kontserbazio eta Errestaurazioko Eskola Gorenak esan dutelako. Eta kito. Faltsuketaren egiletza edo autoretza Eliseo Gili leporatzeko, berriz, ez dago prozedura osoan argudio bat bakarrik; ez zuzenik eta ezta zeharkakorik ere, sententziak berak aitortzen duen bezala argi eta garbi. Horregatik, erantzukizuna Eliseo Gili leporatzeko 11 «indizio» edo aztarna garatzen ditu sententziak; eta garapen hori da oraindik finkoa ez den sententzia honen hezurdura eta argudiaketa nagusia; baina egiazki hezurdura eta argudiaketa ahula. Eta garapen zabar horren ondorioz bihurtzen da sententziako aditu, lekuko eta oinarri erabakigarria Espainiako Kultur Ondareko Institutuko txostenen egilea, Jose Vicente Navarro Gascón delakoa alegia. Besteak beste, Navarro jaun hori da faltsutzeak oso «burdoak» direla esan zuena, aditu txar guztiek zerbait sakonki arbuiatu ezin dutelarik, estalkitzat edo aitzakitzat bota ohi izaten duten bezala.\nOrain zein da egoera? Inoiz erabili behar ez zen epai bideak bere bidaia bukatuko du; nahiz, jakina, ezin dugu itxaro berez zientifiko peto-petoa den arazo bat ebazpen juridiko baten bitartez gainditzerik eta bukatzerik. Baina halere eta ustekabean, hartutako bide juridiko okerrak aurrerapen eta aldaketa on bat ekarri du jada; hau da, Iruña-Veleian aurkitutako idazkun, grafito edo marrazkiak dauzkaten euskarriak, –zeramika, horma puska, hezur, adreilu, lur gotortu edo «terra sigilata» edo direnak direlakoak- «pieza arkeologiko benetakoak» direla. Ondorioz, ondasun publikoak dira. Eta hala direnez gero, zaindu eta aztertu egin beharko dituzte erakundeek, Arabako Diputaziotik hasita… Nahiz eta jakin, badakigun kulturen arteko dema, lehia eta borroka ukatzen duten ustezko jakintsu, tertuliano eta komunikabideek Iruña-Veleiako grafito guztien faltsutasun osoa eta orokorra ondorioztatu nahiko luketela horrelakorik esaten ez duen sententzia honetatik. Zer egin beharko litzateke orain? Zein da erakunde eta aginte publikoen betekizuna? Zoritxarreko bidai juridikoa bukatu arte itxoin beharra al dago? Delitu egingo ote lukete gaur egun erakundeetako ordezkariek Iruña-Veleian aurkitutako eta pilatuta dauden «pieza arkeologiko autentikoak» ez balituzkete zaindu eta aztertuko?\nEpe laburrean Euskal Herriko erakundeek -Jaurlaritzak eta Arabako Aldundiak- hartu beharko lukete erabaki zehatz eta ezinbesteko bat: Garbitu gabe 20 kutxatan gorderik dauden ehunka ostraka edo «pieza arkeologiko autentikoak» katalogatzea eta garbitzea; zeregin hori nazio-arteko benetako (eta ez gezurrezko) adituei emanez. Horrela gaindituta geldituko litzateke betiko oraindik finkoa ez den 20-06-08ko sententzian erabakigarria eta zentrala den balizko susmoak; zera, faltsutzeak piezak garbitzeko garaian eginak direla.\nEpe luzera, berriz, aztarnategiko indusketa berriro martxan jartzen denean, –gizaldi honetan edo hurrengoan izanik ere– argituko da dena… Bitartean berriro hondea-makinek ez baldin badute zeharo euskal eta zehazki arabar kultur aberastasun hau birrintzen. Ezin da ahaztu 2003an euskal hiria den Iruñeko erdi-erdian, Gaztelu Enparantzan alegia, munduan bakarra zen bi erlijio monoteisten hilerri bateratua, gehi ustekabeko terma erromatarrak, gehi Vaskoien hiriko aztarnak zabortegira eraman zituztela. Zenbat balio zuen hark Nafarroarentzat? «Eneko Aritzaren Hilobia» izeneko nobelan deitoratzen dudanez, ezin jakin. Iruña-Veleiakoa ere, ezin jakin.\nSententziak sententzia, batzuen batzuk faltsuketa orokor eta osoa idazkunen ezinezkoa dela pentsatzen jarraitzen baitugu. Are gehiago, indusketako garaian harantz eta honantz zebiltzan guztien esku-hartzerik gabe. Eta oraindik are gehiago, balizko eta ustezko faltsuketak egin ziren garbitegiko inor salaturik ez dagoelarik. Denborak jarriko du bakoitza bere tokian.


GRIPE, PNEUMONIA, MARRANTA… NEGUA HELDU DA.\nNegua ailegatzen denean ohikoak dira marranta, gripea, pneumonia eta abar. Gure egoera fisikoan eragina duten prozesuak dira, bai arnasketa sisteman baita muskulu-eskeletikoan ere.\nEritasun iragankor hauek normalki 7,10 egun irauten dute, eta haien bilakabidean fisioterapia lagungarri dugu, baita haren ondotik ere. Gaixorik gaudela, arnas arazoak izan ditzakegu, hau da, eztula, espektorazioa, sudurreko kongestioa… Baita oinaze muskular eta artikularrak ere.\nHonatx prozesu honetan zehar fisioterapeutek aholkatzen dutena:\n- Arnas ariketa diafragmatikoak zein saihets-hezurretakoak egin, karkaxa bota ahal izateko, eztula kontrolatzeko, eta gihar inspiratzailea eta espiratzailea erlaxatzeko eta aktibatzeko.\n- Mugitu.Orduak ematen ditugu ohean edo sofan etzanda. Horrexegatik izaten da hain ohizkoa bizkarreko mina, batez ere gerrialdekoa. Halakoetan gomendagarria da altxatzea, etxean zehar ibiltzea, eta modu egoki batez esertzea. Besoekin inflexio, hedadura eta abdukzio mugimenduak egitea ere komeni da. Era beran, lepoarekin ezker eta eskuin errotazioak egitea, eta gora eta behera begiratzea.Ariketa bakoitzeko 30 segundo gomendatzen ditugu, 6 errepikapen eginda, egunean 4 aldiz. Horrela, beste arazo batzuk saihestuko dituzu.\nProzesuaren ondoren, bizkarrean minak irauten badu edota arnas ezintasuna, gomendagarria da fisioterapeutarengana joatea balorapen bat egiteko. Eta gainditu ondoren, pixkanaka ohizko ekintzetara bueltatzea.\n<< 2019KO MARTXOA 2018KO ABENDUA >>


Kanten kantoia - Martintxo eta jentilak\nMartintxo eta jentilak San Martinen kondaira. Begibakarrek zuten garia, jentilek. Martin mutikoa hara joan zen lanera, eta botak gariz bete zitzaizkion. Mutikoa ezkutatu egin zen, eta jentilei entzun zien garia noiz eta nola ereiten zen.\nHizlaria(k): Maria Etxebarria Altuna (1930)\nSan Martinen kondaira. Begibakarrek zuten garia, jentilek. Martin mutikoa hara joan zen lanera, eta botak gariz bete zitzaizkion. Mutikoa ezkutatu egin zen, eta jentilei entzun zien garia noiz eta nola ereiten zen.\nInformazio gehiago: Martintxo eta jentilak


erabilera - Dirutan\nBrowsing Posts tagged erabilera\nBitcoina ordainketa sistema gisa oso aproposa da, eta ez dago eragozpenik horrela erabiltzeko. Inbertsio bezala, ordea, ez du ziurtasunik ematen, eta azken urteetako inbertsiorik hoberena izateko baldintza guztiak betetzen dituela esan daiteken arren, Bitcoinetan inbertitzea oso arriskutsua da oraingoz. Egia esan, inbertsioa baino, espekulazioa izango litzateke, eta gure estrategietan ez luke tokirik. Jakina, nahi izanez […]\nBitcoin Bitcoin, erabilera, inbertsio estrategiak\nInbertsio funtsen erabilera\n2015-01-22 No comments\nInbertsio funtsak oso tresna aproposak dira diru gutxirekin inbertsio estrategiak aurrera eramateko, gastuak funtseko partaide guztien artean banatzen direnez komisioek inbertsio txikiei eragiten dieten kaltea asko leuntzen dute eta. Baina diru gehiagorekin ere oso interesgarriak dira, inbertsioak erraz dibertsifikatzea ahaltzen baitute. Hala ere, ez dugu liluratu behar inbertsio funts bat edo batzuekin. Lehenik gure inbertsio […]\nInbertsio funtsak erabilera, inbertsio funtsak\nInbertsio estrategien erabilera\n2014-11-24 No comments\nInbertsio estrategia bat gure aurrezkiak inbertitzeko gida bat da, aurrezki guztiak inbertitzeko gida bat. Beraz, ez du zentzurik aurrezkiak estrategia desberdinetan banatzeak. Bat aukeratu behar dugu, erosoen sentiarazten gaituena, eta dena estrategia horren arabera inbertitu. Jakina, dauzkagun aurrezkien arabera ez digute estrategia guztiek berdin balioko. Adibidez, aurrezten hasi berriak bagara zentzu handiagoa izango dute kostu […]\nInbertsio estrategiak erabilera, inbertsio estrategiak\nUrre eta zilarraren erabilera\n2014-11-05 No comments\nUrreak eta zilarrak berezko etekinik sortu ezin dutenez gutxi erabiltzen dira inbertsio gisa. Hala ere, ezin da ukatu bi metal horiek historian izan duten garrantzia, beraz, berauek erabat baztertzea ez litzateke zuzena izango. Metal preziatuen etekina aztertu genuenean urrea eta zilarra inflazioari aurre egiteko tresna aproposak izan daitezkela aipatu genuen. Gaur egun, ordea, inflazioa oso […]\nMetal preziatuak erabilera, metal preziatuak, urrea, zilarra\n2014-10-24 No comments\nHigiezinetan inbertitzea ez da erraza: diru asko eskatzen du, ez dakigu ziur alokairua ondo aterako zaigun ala ez, gastu ugari ditu, salmentara jo beharrean izanez gero auskalo zenbat berreskuratu dugun, alokairuaren fiskaltasuna ez da hain ona, eta abar. Duela zenbait urtera arte arazo guzti horiek ez zuten garrantziarik, higiezinen balioak beti gora eta gora egiten […]\nHigiezinak erabilera, higiezinak\nErrenta aldakorraren erabilera\n2014-10-01 No comments\nErrenta aldakorra da, dudarik gabe, gure aurrezkiei etekina ateratzeko dagoen inbertsiorik hoberena. Azken batean, errenta aldakorrarekin enpresen jabe bihurtzen gara, eta denok dakigu zein den enpresen egitekoa: dirua irabazi. Horretaz aparte, ikusi dugu baita ere errenta aldakorraren etekinek gainerakoen aldean dituzten abantaila fiskalak. Batetik, dibidenduen lehen 1.500 euroak PFEZetik salbuetsita daude; bestetik, enpresak irabaziak bere […]\nErrenta aldakorra erabilera, errrenta aldakorra\nErrenta finkoaren erabilera\n2014-08-20 No comments\nErrenta finkoan inbertitzerakoan epeari begiratzen zaio batez ere. Horrela, epe motzeko errenta finkoa inbertsio eran baino gehiago gordailu eran erabili ohi da, eta epe ertain edo luzeko errenta finkoa izan ohi da benetako etekina lortzea ahaltzen duen inbertsioa. Gaur egun, ordea, epe motzeko errenta finkoaren kupoia hain da baxua gordailu funtzio hori betetzea ere kosta […]\nErrenta finkoa erabilera, errenta finkoa\n2014-06-11 No comments\nIzenak berak adierazten duen bezala gordailuen egiteko nagusia dirua gordetzea da: dirua banketxe batera eraman, eta banketxeak dirua gordeko digu. Baina diru horrekin banketxeek negozioa egiten dutenez bidezkoa da guk ere gordailuengatik zerbait jasotzea. Tamalez, gordailuekin lor dezakegun etekina nahiko mugatuta dago. Horregatik, edozein unetan beharko genuken dirua gordetzeko erabiliko ditugu soilik. Horretarako koltxoi azpian […]\nGordailuak erabilera, gordailua, inflazioa


Ezbehar-tasa, aurrekontuak, kudeaketa plana eta 2021-2026rako estrategia berria - Albistea | Osalan\nEzbehar-tasa, aurrekontuak, kudeaketa plana eta 2021-2026rako estrategia berria\nOSALANeko Kontseilu Nagusia abenduaren 13an bildu zen, beste gai batzuen artean, istripu tasaren egoera aztertzeko, Kontseiluko kide berriak eta Erakundeak 2020rako duen aurrekontu proiektua aurkezteko, 2020ko Kudeaketa Plana irekitzeko eta 2021-2026ko Laneko Segurtasun eta Osasunaren Euskal Estrategia egiteko prozedura abian jarriko dela iragartzeko.\nIstripu tasaren egoera\n2019ko azaroko istripu tasari buruzko datuen arabera, istripu larrien kopurua %8 jaitsi da, eta hilgarriena lanorduetan, % 25. Oro har, istripu guztien intzidentzia tasa ere % 7,8 jaitsi da. OSALANeko Zuzendari Nagusiak Alberto Alonsok, ordea, "in itinere" istripu tasak hildako langile batekin gora egin duela, eta hori dela eta, bide-segurtasuneko talde bat sortzea pentsatzen ari direla adierazi du.\nOsalaneko Kontseilu Nagusiko kideak gaurkotzen duen Agindu berria.\nOsalaneko Kontseilu Nagusiko kideak garukotzen dituen aginduaren argitarapenaz aritu dira eta sartu berriak agurtu dituzte. AGINDUA, 2019ko azaroaren 12koa, Lan eta Justiziako sailburuarena, Osalan-Laneko Segurtasun eta Osasunerako Euskal Erakundeko Kontseilu Nagusiko kideak berritzeari buruzkoa. EHAA, 2019ko azaroaren 22ko, 223 zenbakia\n2020rako aurreikusitako aurrekontuak %3an inguru gehiagotuko direla jakinarazi da. Betoñoko eraikina eraberritzeko -Arabako Lurralde Zentroaren egoitzan- partida garrantzitsu bat erreserbatu dela adierazi da. Nabarmentzekoa da aipatutako horri eman nahi zaion funtzio-aniztasuna, zentroko funtzionarioen egunerokotasunerako egongo den eremuaz gain, beste gune garrantzitsu bat prestatuko delako, laneko segurtasunean eta osasunean parte hartzen duten beste agente batzuek ere erabil dezaten. 2020ko amaierarako bukatuta egotea espero da.\n2019 eta 2020ko Kudeaketa Plana\nAdierazi da Osalanek aurten kudeaketa-plana araztu eta ekintza bakoitzerako barne-irizpideak planteatu dituela, hala nola ekintza osoak zeharkakotasuna izan behar duela, taldeek 3 lurralde zentroetako langileekin osatuta egon behar dutelako eta ekintzetan osasun unitatearen zein alderdi teknikoaren ordezkaritza egoten saiatu behar delako. Beste irizpide bat, ekintza bakoitza garatzeko beharrezkoak diren baliabideak zehaztea izango da. Gizarte eragileei parte hartzeko eskatu zaie, aurkeztutako ekintzak euren inplikazioarekin gara daitezen.\nGaur egungo estrategiaren ebaluaketa, estrategia berriaren abiapuntu gisa, Osalanen webgunearen jarraiko esteka honetan dago.\nHortik hasita, 2020an burutu nahi den estrategia berria jadanik abian dago. Horren buru Lan eta Justizia Saila eta Osalan izango dira eta prozesu horretan, Idazkaritza Tekniko baten laguntza izango duten beste sail eta gizarte eragile batzuek ere parte hartuko dute.


2020ko abuztuaren 4a, asteartea\nUrola Kostako Udal Elkarteako Zuzendaritza Batzordeak, 2020ko maiatzaren 27an egindako ezohiko bilkuran erabaki zuen Udal Elkartea osatzen duten udalerrietan (Aia, Getaria, Orio, Zarautz eta Zumaian) hiri hondakinak bildu eta tratatzeko zerbitzua emateko tasa arautzen duen ordenantza fiskalaren aldaketari hasierako onarpena ematea. Erabakia jendaurrean erakusgai jarri da, eta ezarritako epean ez da ez erreklamaziorik ez oharrik jaso.\nHoriek horrela, Gipuzkoako Toki Ogasunei buruzko uztailaren 5eko 11/1989 Foru Arauan ezarritakoari jarraituz, Udal Elkartea osatzen duten udalerrietan (Aia, Getaria, Orio, Zarautz eta Zumaian) hiri hondakinak bildu eta tratatzeko zerbitzua emateko tasa arautzen duen ordenantza behin betiko onartutzat ematen da, 2020ko urtarrilaren 1eko eraginekin, maiatzaren 12ko 3/2020 Foru Dekretu-Arauaren 3. artikuluari jarraiki. Foru Dekretu-Arau horrek toki-erakundeentzako aurrekontu eta zerha arloko hainbat neurri ezartzen ditu, besteak beste.\nHorrenbestez, aipatutako Ordenantzaren eranskinak jasandako aldaketa argitaratzen da.\nHori guztia argitara ematen da gorago aipatutako Foru Arauaren 16.4 artikuluak ezarritakoa betetzeko, jendeak horren berri izan dezan eta agindu horrek aurreikusten dituen gainerako ondorioetarako. Foru Arau horren 18.1 artikuluak xedatutakoaren arabera, aldaketa honen aurka administrazioarekiko auzi errekurtsoa aurkez dezakete interesatuek Euskal Herriko Auzitegi Nagusiko dagokion aretoaren aurrean, iragarki hau Gipuzkoako Aldizkari Ofizialean argitara eman eta hurrengo lanegunetik kontatzen hasita bi hilabeteko epean.\nDena dela, agindu horrek baimentzen duenez, interesatuek erreklamazio ekonomiko administratiboa aurkez dezakete administrazioarekiko auzi errekurtsoa aurkeztu aurretik. Erreklamazio hori Gipuzkoako Foru Auzitegi Ekonomiko Administratiboari aurkeztu behar zaio, aipatutako erabaki horiek eta Ordenantza Fiskal hori Gipuzkoako Aldizkari Ofizialean argitaratu eta hurrengo lanegunetik kontatzen hasita hilabeteko epean.\nZarautz, 2020ko abuztuaren 1a.—Lourdes Salsamendi Goñi, Urola Kostako Udal Elkarteko lehendakaria. (3557)\nUrola Kostako Udal Elkartea osatzen duten udalerrietan (Aia, Getaria, Orio, Zarautz eta Zumaian) hiri hondakinak bildu eta tratatzeko zerbitzua emateko tasa arautzen duen ordenantza fiskala - eranskina.\n% 55 eko hobaria izango dute zergaren kuota osoan, ondasun higiezina hiri hondakinak biltzeko puntutik 500 metro baino urrutiago duen subjektu pasiboek.\nHalaber, 2020ko ekitaldian, eta Covid-19 gaitzaren osasun-krisiak sortutako eraginak kontuan hartuz, honako ezohiko hobariak onartzen dira alarma egoeran ezarritako ixteko aginduaren ondorioz, jarduera gabe izan diren eskualdeko eragile ekonomikoei –merkataritzako saltoki txiki, ostalaritza, nahiz bestelako enpresei–.\n— % 100eko hobaria bigarren hiruhilabetean, bere jarduera sei astetan behinik behin eten bada.\n— % 50eko hobaria, hirugarren eta laugarren hiruhilabetekoan, goiko hobariaren onuradun izateko baldintza betetzen bada.


eszenografo - Elhuyar dictionaries\niz. escenógrafo, -a\neszenografo bikaina arduratuko da obra hori eszenaratzeaz: una notable escenógrafa se ocupará de la puesta en escena de esa obra\neszenografo *Examples are automatically obtained from dabilena\n...eszenografo\t...ako pailazo, horma-irudigilea, musikari ibiltaria, eszenografoa , argazkilari eta itzalen ferekatzaile, etxekalte, ...\n... arduraduna IÃ±aki Ziarrusta antzezle, zuzendari, eszenografo eta itzultzailea izango da...\n...¬. JosÃƒÂ© Ibarrola, pintore eta eszenografoa . Moderatzailea: Ingrid Kuschick, BFAko etnografoa...\n... zituen eta urteak eman ditu dekoratzaile eta eszenografo lanetan; ETBko hainbat saiotako eszenatokien sortzaile ...\nArte eszenikoakToni Casalonga eszenografo kortsikarrak asmatu sei metroko ezkila Hazparneko Jauregia ...\n...lan egiten duten zuzendari, pedagogo, dantzari, eszenografo , txontxongilolariak eta abar elkarrekin aberastu daitezen...\n... hala filmetarako nola antzerki taldeentzat gidoigile eta eszenografo lanak ere egin zituen. Frantziako XX. ...\n...onikoak konbinatuz nazioartean ospetsua den Robert Wilson eszenografo eta artista bisualak eszenatoki ikusgarriak sortu ditu...\n... aritu zen Daguerre, eta, Parisko Prevost eszenografo esanguratsuaren ondoan hasi zen lanean. Daguerrek ...\nItaliako eszenografoak gune honetan Alhondiga Bilbao diseinatu duenaren ikuspegi zinematografikoa gauzatu du, interpretazio berezia eginez.>\nEl escenógrafo italiano ha materializado en este espacio la visión cinematográfica del diseñador de AlhóndigaBilbao en su particular interpretación de este lugar.\nLorenzo Baraldi lanbidez eszenografoa da eta bere esperientzia zabala erabili du gune honek Philippe Starck-i sortzen zizkion ideiak eta sentsazioak gauzatzeko.>\nLorenzo Baraldi, escenógrafo de profesión ha utilizado su gran experiencia profesional para materializar la idea y las sensaciones que le sugería este espacio a Philippe Starck.\nFONCA Gazte Sortzaileen bekaren laguntzarekin, urtebeteko ikerketa eta muntaketa laborategia egin da, eta horretan parte hartzen dute koreografoak, dantzariek, soinu-diseinatzaileak eta eszenografoak.>\nMediante el apoyo de la beca Jóvenes Creadores del FONCA, se realiza un laboratorio de investigación y montaje de un año, en el cual participan la coreógrafa, los bailarines, el diseñador sonoro y el escenógrafo.\nArtista koreografikoak, zirkukoak, eszenografoak, artista plastikoak, soinu-artistak, aktoreak… Horiek guztiak batu eta bere lanean inplikatzen ditu, ideia bati, testu bati bizia eman eta espazio bat adierazteko borondate komunaren inguruan.>\nImplica a artistas coregráficos, de circo, escenógrafos, artistas plásticos, sonoros, actores…, todos reunidos en torno a la voluntad común de dar vida a una idea, a un texto, revelar un espacio….


John Simon Guggenheim Memorial Foundation beka - Wikipedia, entziklopedia askea.\nJohn Simon Guggenheim Memorial Foundation beka edo Guggenheim beka 1925ean John Simon Guggenheim Memorial Foundationek sortutako dirulaguntza da. Horrekin arlo desberdinetako aintzindariak izan diren profesionalei saritu nahi diete. Hauek dira arloak: natur zientziak, gizarte zientziak, humanitateak eta arteak. Arte eszenikoak ez daude jasota bekaren arauen barruan. Fundazioa Estatu Batuetako enpresari eta eskuineko politikari ospetsua zen Simon Guggenheimek haren emaztearekin batera sortu zuten, gaixotasun larri baten ondorioz 1922an hil zen haien Jhon semearen oroimenez.\n1 Emateko lehiaketak\n2 Baldintza batzuk\nUrtero bi lehiaketa egiten dira beka hauek emateko:\nEstatu Batuetako eta Kanadako hiritarrei zuzendutakoa.\nKaribeko eta Latinoamerikako hiritarrei zuzendutakoa, bigarrena.\nDeialdi bakoitzaren datuak desberdinak izaten dira. Horrela 2003an, Estatu Batuetan eta Kanadan 3.282 eskaera egin ziren eta 184 beka eman ziren; Karibeko eta Latinoamerikako deialdian 737 eskaera izan ziren eta 37 beka eman ziren.\nArte eszenikoak ez baduade beken barne, musikagileak, zinema-zuzendariak eta koreografoak aukeratuak izan daitezke. Laguntzak ez dira ez ikasleentzat ezta ere erakundeentzat. Sortzaileak, bestetik, ez dira hasi berriak izaten; esaterako idazle bat baldin bada liburu batzuk plazaratuta eduki beharko ditu beka jaso ahal izateko. Ematen zaien dirua erabiltzeko unena, sortzaileek ez dute inongo baldintzarik bete behar; diru horren helburua sortzaileari bere lana burutzeko denbora ematea da eta, hori lortzeko, eguneroko presioa arintzea ezinbesteko beharra da.\nAzken aldaketa 23 ekaina 2021(e)an, 07:15(e)tan\nOrriaren azken aldaketa: 23 ekaina 2021, 07:15.


Kontsultak Identifikazio zenbakia: 900007317\nKontsultagileak kalte-ordaina jaso du bidegabeko kaleratzeagatik, eta dagokion salbuespena hartu du, baina sozietatearen beharrak direla eta, aldi baterako kontratatu dezakete berriro. Etorkizunean gerta daitezkeen aldi baterako kontratazioek eragiten diete egindako salbuespenari?\nOro har, kaleratutako langilea hurrengo hiru urteetan berriz ere kontratatuz gero (bai enpresa berak bai lotuta dagoen beste batek eta aldeek sinatutako kontratu berriaren izaera kontuan hartu gabe) ulertuko dugu ez dagoela benetako desbinkulaziorik langilearen eta enpresaburuaren artean, eta, beraz, galdu egiten da aipatu salbuespenerako eskubidea.\nDena dela, zergadunak edozein bide erabiliz egiaztatuz gero benetako desbinkulazioa egon dela eta ez duela zerikusirik geroago emango dituen zerbitzuekin, salbuespenerako eskubidea ez galtzeko aukera du. Zergak kudeatu eta/edo ikuskatzeko organo eskudunek balioetsiko dituzte agertutakoek aurkeztutako frogak.


Ezkio-Itsaso :: Eudel\nHasiera » Tokiko Direktorioa» Udalerriari buruzko informazioa» Gipuzkoa» Ezkio-Itsaso\nIzen ofiziala: Ezkio-Itsaso\nAzalera: 21,2 Km²\nAlto Urola. Lenbur\nTeléfono: 943 73 04 28\nIzazpi (967 m) mendiaren babesean aurkituko dugu Ezkio, Urola-Garaia eskualdean, Gipuzkoako lurralde historikoan, hain zuzen. Hiru herrigune nagusik, Ezkio eta Itsaso herriek eta Santa Lutzi-Anduaga auzoak, eta beste zenbait auzok osatzen dute, eta inguruan baserri asko dauzka, paisaia bikaina marratuz.\nHala, landa giroa nagusi da, batez ere Ezkion eta Itsason. Ezkioko erdigunean, esaterako, nabarmentzeko modukoak dira hainbat monumentu, Apaiztegi baserriaren ondoan dagoen gurutzea eta San Migel eliza, esate baterako. XIV. mendekoa da hiru nabedun tenplua eta ate gotiko bikaina du. Itsason berriz, San Bartolome eliza ikus dezakegu. Kanpandorrean, 1730eko erlojua du, Gipuzkoako zaharrenetakoa, zalantza barik.\nHorrez gainera, inguruko auzoetan barrena abiatuz gero, Kizkitzako ermitara iritsiko gara Mandubia gainetik. Zenbait basoren artean ageri da, eta, alboan, ongi prestatutako aisialdigunea dago, atseden hartu edota egun pasa joateko.\nBestalde, Anduagako zelaia aipatu beharra dago, istorio bitxia duelako. Antza denez, hainbat lagunek Ama Birjinaren irudia ikusi zuten leku hartan 30eko hamarkadan. Ikusminaren ondorioz, urtetan jende asko hurbildu da bertara gertaera hurbiletik bizi ahal izateko. Hara joatea erabakiz gero, inguruan irudi erlijiosoak dituen gurutzea ikusiko dugu horma batean.\nIbilbidea ezin hobeto amaitzeko, merezi du Igartubeiti Baserri Museoa ikustea. XVI. eta XVII. mendeetan, egurrarekin egindako euskal arkitekturaren adierazgarri dugu eraikin hau eta bertan, gure arbasoen ohiturak eta bizimodua ezagutzeko aukera izango du bisitariak.\nEzkio-Itsason Euskadiko baserri zaharrenetako bat bisitatzeko aukera dago. Igartubeiti baserria da eta gaur egun museoa da.\nEzkio-Itsasoko datu estatistikoak


XVIII. Kintili Varo'ri\nGAIA: Neguz, zugatz-abetxoak aldatzerakoan, sartu lenbizi mats-aiena; onek bai damaigu ardoa, ta mama goxoak, neurrian edanik, biotza alaitzen digu; baiña zintzurra geiegitxo ezkotu ezkero, buru-arin ta oin-zanbulu, makiña bat liskar, itz-jario, lizunkeri ta panparroiots sartu oi du bazterretan. Gogora, adibidez, Kentaur ta Lapitarren arteko eztai-burruka.\nNullam, Vare, sacra vite prius...\nMatsa baiño len ez, arren, Varo, zugatzik sartu,\nEz Tibur'ko lau zabal ertzez, ez Katil'go orma ur.\nJainkoak zorrotz barne-samintzen oi edan-zurrak,\nTa ardoaz soilki iges dagite kezka miñak.\n5 Nork du nazkatzen, edan ezkero, guda, naiz txiro?\nNork ez, obeki, zu, Bak aita, ta zu, Venu eder, goraipatzen?\nBaiña Liber'en doaiak iñork ez bitza igaro.\nGogora, berriz, Kentaur ta Lapit su-liskartzen.\nBai ta Gogora, aragi-garrez neurtu eziñik,\n10 Ebi zeatzak Sitoni-tarrei eman-zea.\nEz dizut nik, oi Basareu ona!, gogait-aziko,\nGutxigo iragar ostoz gordeta daukazuna.\nAzke nazazu ots berezintar, turut latzetik,\nTa aren jarraiak berez dakarren doiñu utsetik;\n15 Norberekiko zale itsu ta aintz utsal goitia,\nIxilla bera utz oi dizuna leiar argia.\nOARRAK.— 2. Katil, Tiburto ta Kora, iru anai ziran, gerkar agintariak, Itali'n ainbat uri irazan zituztenak; beren izenak toki askori eman zizkioten.— 5. Gudaldiko laztasunak, nai txiro ta ez-eukian bizi izatea ere, edan ezkero, ez dira ain gordin.— 7. Liber, Bak'en beste izen bat; bai ta Ebi ta Basareu ere.— 8. Tesali'ko mendi-egaletan bizi ziran Lapitarrak, Piritoo, Kentaur'tarren anaia zuten errege; Hipodami'kin ura ezkondu zan egunean, baiña, danak ordi, Lapitarrekin iskanbil negargarria sorta zuten, auek garaille irtenik.— 10. Ponto Euxino'n bizi ziran trazitarrak.— 13. Berezinto, Prigi'ko mendi bat; Kibele'n omenezko jauresketak emen ospatu oi ziran, turut, zinburrun, atabal, txistu ta antzeko soiñugaillu askoz.\nGAIA: Griña ta apeta askoren leze beltza dugu giza-barnea. Zar ta gazte, denok daramagu barruan ondo josi, irrits orren zimiko. Horati ere, naiz-ta gizon jakitun ta goi-zalea izan, maitakerizko kasketaldi aldakorretan zerbait sartuta maiz ibillia dugu, berberak aitortzen digunez. Glizere maite zun beiñola, ta orain ere, zartuxe, ura oroituz bat, barneko lera likitsak bere iraunean ozka daukala nabariturik, sor ta lor, idazten digu urrengo oda.\nMater saeva Cupidinum...\nSoin-apeta zakarren ama oldarkoiak\nTa, Teba'tar Semele'k beiñola sortuak,\nTa Lizun likiñak, bultz dagite gogotik,\nZarbail nun maite-sua piztarazi nairik.\n5 Glizere bikaiñak nau osoan armintzen,\nParo'ko atxurdiña beste baita argia;\nAren arpegi zardain leunak nau erretzen,\nSo dagionarentzat jausgarri guria.\nVenu, Kiper utzirik, ixur zait barnean,\n10 T'ez du nai eskitarrak nik goraipatzerik,\nEz zaldiak itzul oi ditun Partar aulik:\nEzertxo ere ez du nai, bera izan ezean.\nMutillak!, jarri emen zoi eze bizia,\nEreiñotz, kedats, urte biko ardo-ontzia.\n15 Orla zaigu, apika, Venu arinduko,\nEder zaion opari bat eskein ezkero.\nOARRAK.— 2. Au da: Venu ta Bak, Teba'ko errege Kadmo'ren alaba Semele'gandik jaioak.— 6. Paro, Kiklade ugarte-sailleko bat.— 11. Ots, asiatarrak, eta partarrok, diotenez, igeska burrukatu oi zuten.— 16. Tazito'k dioskunez, edozetariko opagaiak eskeintzen zitzaizkion Venu'ri, Pafo'n zeukan jauretxe ospe aundikoan. Begikoen, orraitio, bigantxak, auntz zuriak, bitiñak, erbiak eta usoak zitun.\nGAIA: Mekena, iñork deitu gabe nunbait, Horati'renera doa jatordu bat egiten. Horati'k txeraz artzen du, aspalditik adiskide miñak dira-ta. Baiña bere maiean ez du ark ardo onik aurkituko, Sabina'ko txepel samarra baizik. Ala ere, berak aldakatua da, ondu zitun, gerkar upel tipietara; ain zuzen ere, gaitzaldi txar bateren ondoan, berak (Mekena) antzokian aurkeztu ta txalo-jotze ederra izan zun urtean.\nVile potabis modicis Sabinum...\nGopor ñimiñoetan daukat nik maiean,\nMekena zaldun maite, sabindar ardo aula.\nBaiña neuk ondu nizun gerkar upelean.\nZuri bein antzokian\n5 Aunitz txalo eder jo zitzaizkizun artan;\nTiber ibai egalak dardartu ostean,\nBatikano mendiak oiartzun alaian\nKekubo dedazu zuk, ta Kalen'ek trinka\n10 Mahats-mordoz egiña. Ez Falern-mastiak,\nEz Formi'ko muiñoak, ez ditu ornitzen\nOARRAK.— 2. Ain zaldun aundiarentzat edari eskaxa.— 6. Batikano muiñoa, Tiber ibaiaren eskubi aldera dago; Ponpei antzokia, berriz, ezkerretara. Mekena'ri egindako txalo-otsak, dirudinez, bi alderdiak iñarrosi zitun.— 10. Mats-muetarik onenak zeinbatzen ditu emen. Plini Zarrak diñonez, alere, aintziñakoak naiago zuten Sorrento-ko ardoa.\nXXI. Diane ta Apol'en gorapenak\nGAIA: Neska ta mutil, kantari ikusi nai ditu Orati'k, Diane ta Apol goraturik. Orrela, Erroma gain dabiltzan gaitz-laiño usiak itzaliko lirake, noski. Egin eresi —dio— Diane ta Apol'i, Latone saiets utzi gabe. Txalo, zuok, neskatxok, ibai, baso ta oianak maite ditunari; goretsi, zuok, mutillok. Tenpe ta Delo, ta Apol'en gezi ta lira; eta onek zuon eskariak entzunik, Erroma'tik uxatuko ditu gaitz guztiak, beronen etsaien kaltez auek irauliz.\nDianam tenerae dicite virgines...\nAbestu Diane'ri, oi neskatx samurrak!\nJo eresi, mutillak!, Zintar illetsuri;\nJo Tzeu goikoaren\n5 Jo alai ibar-oianak eder ditunari,\nAundi bait-duzu nunai, naiz Algido ostean,\nNaiz Krago ezean.\nGorets, zuok, gazteok!, Tenpe, txalo-zartaz;\n10 Bai ta Delo, Apol'en sorterri bikaiña,\nArk ditu, errukiz, erri ta Kaisar zaipe:\nGuda, gose ta izurri, gugandik uxatuz,\n15 Persi-britandar gain\nOARRAK.— 2. Illetsua edo iñoiz ebaki gabea; Zinto, Delo ugarteko mendia: an jaioak, alegia, Diane ta Apol.— 6. Algido, Lati'ko mendi-zerrenda dugu, oso otza ta baso zarratutsua.— 7. Erimat, Erkadi'ko mendia, Krago Liki'koa bezela.— 12. Anaigandikoa, Apol'i, Hermes bere anaiak esku-erakutsitzat eman ziolako.— 15. Erromakoen etsai gordiñak ziran bai persitarrak, bai inglesak.


Zapato Azulean garbi jokatzeko deia egin du Ondarroako Udalak\nHemen zaude:Hasiera»Jaiak»Zapato Azulean garbi jokatzeko deia egin du Ondarroako Udalak\nAlde Zaharrean ipinitako edukiontziak.\nOndarroako Udala 2019-06-28 Jaiak\nZapato Azulean herria ahalik eta garbien mantentzeko eskaria luzatu die Zunbeltz Bedialauneta Ibaibarriaga alkateak bai herritarrei eta baita inguruko herrietatik datozenei ere. Ahalik eta hondakin gehien birziklatzeko asmoarekin Ondarroako Udalak edukiontzi gehiago ipini ditu Nasa, Erribera eta Antiguako Ama kaleetan eta Alamedan. Edukiontziak ez ezik, hainbat komun ere prestatu dira, Kafeko Atzeko sarreran eta Musika Plazan esaterako.\nMusika Plazan komunak ipini ditu udalak.\nHorrez gain, udal ordezkariek ingurumena zaintzeko eskaria egin dute, kaleak garbi mantenduz eta erreka ere errespetatuz. Plastiko kontsumoa ere txikiagoa izateko edalontzi berrerabilgarriak erabiltzera animatu dituzte herritarrak. Aurrerako urteetan biharamunak utzi dituen zenbait irudi ez errepikatzeko baliabideak jarri ditu udalak, baina jaiaz gozatzera datozenei ere arduratsu eta hondakinekin garbi jokatzeko eskaria luzatu diete. “Jaia bai, baina errespetua ere bai. Jendeak hondakinak kalean ez uztea eskatzen dugu”.\nIgande goizean herriko kaleak eta jaigunea garbitzeko ere ohiko kale-garbitzaileez gain errefortzuak ere ipini ditu Ondarroako Udalak.\nAparkalekuak. Zapato Azule ospatzera kanpoko herrietatik etortzen den jende kopurua ikusita garraio publikoa erabiltzea eskatu du alkateak: “jende guzti hori hartu ahal izateko garrantzitsua izango da garraio publikoan etortzea. Ezinbestean autoan etorri behar direnentzat Zaldupeko anexoan, institutuko jolastokian eta portu eremuan egokitu ditugu aparkalekuak”.\nEraso sexistak salatzeko telefono zerbitzua jarri dute Zapato Azulerako Ondarroako Udalak eta Radixu irratiak.


Ayudas 2020 /\nEnpresa ekimen berritzaileak sortzeko, hazteko eta finkatzeko programan parte hartzeko oinarriak.\nProiektua baliozkotzea proiektu berritzaile gisa Donostiako Sustapenaren programen eta laguntzen deialdietarako, berrikuntzaren eta talentuaren estrategiaren esparruan\nDEIALDIAREN EPEA: Laguntza-honetarako jarritako baliabide ekonomikoak agortu arte, edo, deialdia itxi arte (2020ko Urriak 15).\nHelburua da enpresa proiektu berriak bultzatzea, irtenbide berritzaileak eskainiko dituztenak oro har nahiz COVID-19aren pandemiak eragindako eraldaketa ekonomiko eta sozialari erantzuna ematea bultzatzen eta laguntzen dutenak.\nEkintzaileak, enpresa proiektu berritzailea dutenak eta eskaera aurkeztu ondoren Donostian asmoa dutenak.\nDonostia hirian garatuko diren enpresa proiektu berritzaileak aurkeztea.\nEskatzaileak programa hau garatzeko eskatzen zaion dedikazioa izatea eta konprometitzea.\nPertsona juridikoen kasuan, jarraian aipatzen diren baldintza guztiak betetzea:\nc1) Laguntzaren xedeko jardueraren helbide fiskala eta lantokia Donostian kokatuta izatea. Pertsona fisikoen edo sozietate zibilen kasuan, helbide fiskal ezberdina onartuko da, betiere, Sustapenaren iritziz, jarduera Donostiako lantoki batean egiten dela begien bistakoa bada.\nc.2) Ekonomia jardueren gaineko zergan hasierako alta, edo hala dagokionean zentsu aitorpenaren alta, eskaera aurkezten den eguna baino gehienez 5 urte lehenago egitea.\nc.3) Gainera, pertsona juridikoa izanez gero, mikropyme izan beharko du eta honako hau bete:\nUstiapen ekonomikoa egin behar du.\nAktiboak edo eragiketa bolumenak, Euskal Autonomia Erkidegoarekiko Ekonomia Itunean zehaztu bezala, ez du izan behar 2 milioi eurotik gorakoa.\nBatez beste, plantillan 10 pertsona baino gutxiago eduki behar ditu.\nErakundea sozietate talde baten parte bada Merkataritzako Kodearen 42. artikuluaren arabera, adierazitako plantillaren tamaina talde horretako erakunde multzoari dagokio.\nEskaerak aurkezteko epea laguntza horretarako baliabide ekonomikoak agortu arte edo 2020ko urriaren 15era arte izanen da.\nBitarteko horiek erabili ezin badira, Donostiako Sustapenarekin harremanetan jarri behar da, eta azken horrek eskaerak izapidetzeko modua zehaztu ahal izango du.\nDagokion eskaera inprimakiarekin batera, oinarri hauetan eskatutako dokumentazio administratibo osoa aurkeztuko da.\nEdozein informazio nahi izanez gero edo kontsultaren bat egin nahi bada, deitu 943.482800 telefonora edo idatzi arestian aipatutako helbide elektronikora, gaian hau jarrita: EKIN+ programa.\nHerritarrei arreta eskaintzeko ordutegia Donostiako Sustapenaren webgunean adierazitakoa izango da.\nEskaera orria (eranskina). Bertan, enpresa eratu berria bada, berariazko borondatea jasoko da Donostia hirian kokatzeko.\nLaguntza eskatzen duen pertsonaren edo erakundearen "bankuko datuak" (eranskina), dagokion banku erakundeak zigilatua, edo bankuko agiri baliokidea, banku erakundeak behar bezala zigilatua.\nInteresdunek eskaera honen aurretik 2018ko, 2019ko edo 2020ko deialdietako laguntza baterako Donostiako Sustapenaren aurrean aurkeztu badute dokumentazioa, ez dute berriro aurkeztu beharrik izango atal honetan eskatutako dokumentazioa, indarrean egoten jarraitzen badu eta datuak ez badira aldatu.\n1.) Proiektuaren izenburua.\n2.) Eskatzailearen identifikazio datuak eta datu orokorrak, eta, behar izanez gero, sozietatearenak: IFK, eratze data, kapital soziala...\n3.) Aurrekariak eta proiektuaren beharrizanaren justifikazioa; proiektuak zein arazo konpontzen duen adieraziko da, eta produktua-merkatua aurreikuspena jaso.\n4.) Proiektuaren deskribapena eta helburuak:\nEkimenaren egungo egoera produktua eta teknologia/prozesua dimentsioan, itun estrategikoak edo lankidetzako bestelako formula batzuk eta hornitzaileak sartuta.\nEkimenaren egungo egoera merkatua dimentsioan, time to market, merkatuaren karakterizazioa eta proposatzen duen negozio eredua barne; halaber, segmentu planteamenduak, balio proposamenak, banaketa eta komunikazioa, eta bezeroekiko harremana ere jasoko dira, besteak beste.\nEkimenaren egungo egoera ekonomia eta finantza dimentsioan eta lege arlokoan: inbertsioen aurreikuspena, finantzaketa premiak, monetizazio eredua...\n5.) Proiektuaren nazioarteko proiekzioa eta eskalagarritasun orokorra.\n6.) Proiektuaren fase nagusien eta garapenaren deskribapen laburra: lanaren kronograma, segimendua eta kontrol adierazleak.\n7.) Jarduera Plan orokorraren definizioa epe laburrera ekimenaren eremu funtzional ezberdinetan: produktua/teknologia garapena, marketina eta negozio garapena, araudi erako premien betetzea...\n8.) Lantaldearen (barnekoa + kanpokoa) deskribapena.\n9.) Proiektuaren bideragarritasun teknikoa eta ekonomikoa eta esperotako emaitzak: proiektuaren bideragarritasun teknikoaren, komertzialaren eta ekonomiko/finantzarioaren defentsaren laburpena.\n10.) Proiektuaren inpaktu potentziala: proiektuak duen lotura hiriko ildo estrategikoekin eta Sustapenak sustatutako sektore estrategikoekin.\n1. fasea: Trinkoa: 4 hileko iraupena.\n2. fasea: Jarraipena: 6 hileko iraupena.\n3.) Proiektua proiektu berritzaile bezala baliozkotzea 2020ko eta 2021eko Donostiako Sustapenaren programa eta laguntza deialdietarako, berrikuntzaren eta talentuaren estrategiaren esparruan, betiere laguntza mota bakoitzean onuraduna izateko ezarritako baldintzak betetzen badira eta dagokion laguntza behar bezala eskatzen bada.\nMerkatutik edo egungo gizartetik bereizten duen balioa.\nErabilera trinkoa teknologian, ezagutzan eta/edo berrikuntzan.\nProduktu eta/edo zerbitzu berriak eta erabilgarriak.\nEgungoak baino prozesu edo negozio eredu eraginkorragoak eta gure hiriaren garapen sozioekonomikoan inpaktu handiagoa sortzen dutenak.\nProiektuak ondorengo balorazio irizpide hauen arabera ebaluatuko dira:\nIdeiaren bideragarritasuna: Merkatu argia eta definitua erakustea edota balio proposamenaren abantaila lehiakorra.\nIdeiaren egingarritasuna: Talde sustatzailearen egokitasuna, ezagutza maila, esperientzia, kapital erlazionala, proiektuaren garapenaren kronograma... 40 puntu\nStart up-entzako online eskaera\nEkintzaileentzako online eskaera\nBakuko datuen eranskina


Isurtze - Wikipedia, entziklopedia askea.\nIsurtzea irudi animatu baten bidez\nIsurtzea edo eiakulazioa zakiletik hazia botatzea da, normalki sentsazio gozagarri batekin batera. Gehienetan gizonaren orgasmoarekin kointziditzen du. Gizonaren bizitzako lehenengo isurtzea nerabezaroan gertatu ohi da, sarri amets erotiko batekin loturik, eta torarkia edo semenarkia deitzen zaio.\nIsurtzea ez da jarraia izaten, espasmozkoa baizik. Lehenengo isurtze-dardara edo kolpeek hazi bolumen handiagoa askatzen dute. Lehenengo zirristadak gainera indarrez askatzen du hazia: hazia 50 km/h abiaduraz jaurtitzen duela zenbatetsi da, baginan barrena sakon heltzearren. Lehenengo zirristadan sentsazio orgasmikoak ere biziagoak izaten dira. Guztira eta isurtze prozesu osoan 3-5 ml hazi askatu ohi da.\nOrriaren azken aldaketa: 8 martxoa 2021, 21:38.


"Biharko gizartearen oinarrizko balioen" ekimena izango da Azoka Herritik - Uztarria (Azpeitia)\n"Biharko gizartearen oinarrizko balioen" ekimena izango da Azoka Herritik\nHurrengo astean Azoka Herritik egitasmoak herria hartuko du, eta herritarren artean gizarte eredu berriak barneratu nahian, hainbat ekintza egingo dituzte hilaren 13tik 17ra bitartean. Azpeitiko eragile askok elkarlanean prestatu dute bosgarren urtez ekimena, eta "herritik eta herriarentzat" egina izango da. Antolatzaileen arabera, "biharko gizartearen oinarrizko balioen" ekimena izango da Azoka Herritik. "Eguneroko errotarriaren azpian bestela bizi daitekeela erakusteko eta imajinatzeko festa izango da".\nBerretsi dute Azoka Herritik ez dela "besteak bezalako azoka bat". Haien hitzetan, bizimodu baten erakusle izango da azoka, eta herritarrei beste modu batera bizitzeko aukera eman nahi dio. "Produktuen salerosketa baino, balore trukea da hemengoa, hartuemanerako lekua, elkarri hartu eta elkarri emanda herria egiteko lekua". Hain zuzen, balio horiek jendearen egunerokoan txertatzea da antolatzaileen helburua.\nOhi bezala, ekintza desberdinak egingo dituzte astean zehar, eta larunbatean egun osoko egitaraua izango da. Hala nola, herriko eragileek, baserritarrek eta artisauak izango dira plazan, eguerdira bitartean. Horrez gain, Annapurna II crowfounding kanpaina aurkeztuko dute azokaren barruan. Izan ere, 1986ak Azpeitiko zortzi mendizalek Annapurnara egindako espedizioaren dokumentala berreskuratu eta osatu dute herriko hainbat eragilek, eta, duela 31 urte bezala, herritarren laguntza eta babesa jasotzeko kanpaina abiatuko dute hilaren 14an. Horrez gain, Argazki Elkarteak azokaren barruan aurten jarriko duen estudioa orduko espedizioari buruzkoa izango da.\nIrailak 13, asteazkena.\n19:00etan, baloreen azoka hitzaldia, Sanagustin Kulturgunean.\nIrailak 15, ostirala.\n17:00-20:00: Baserritarren azoka, Azoka plazan.\n17:30-19:30: Plazatarrak egitasmoa, plaza nagusian.\n20:30: Afari begetarioanoa eta Alu ulu antzerki foroa, Arremanitzen eskutik, Gaztetxean.\nIrailak 16, larunbata.\n09:00: Auzolana, plaza nagusian.\n10:00-14:00: Azoka, plaza nagusian. Baserritarrak, artisauak, bigarren eskuko azoka Elkar-Ekinen eskutik, Kooperazio taldeak, Oinatz Elkarte Animalista, Bertan Merkataritza Elkartea, Extremadurakoak, Arte eta Diseinu Eskola, Antxieta Musika Eskola, Argazki Elkartearen estudioa, Antxieta Arkeologia taldea eta Annapurna II crowdfun- ding kanpaina.\nGoizean zehar, kale animazioa, Metal Boskotearekin eta trikitilarekin.\n11:00: Jostailuak ezagutuz.\n12:00: #AnnapurnaII_86 aurkezpena.\n16:00-19:00: Kirolen Txokoa, Frontoi Txikian. Emakume pilotariak, Gizonezkoen pilota partidua eta Xaputarrak xake taldea.\n16:00: Astisauak, plaza nagusian.\n16:30: Mandala erraldoia, plaza nagusian.\n19:00: Musika eskola eta dantzak, plaza nagusian.\n23:00: Arkupehotsak egitasmoaren lehenengo kontzertuak, Sanagustin Kulturgunean.\nIrailak 17, igandea.\n19:30: Mateo Txistu filmaren emanaldia eta solasaldia, Soreasu antzokian.


Urrezko Mendeko autore handien antzerki-eskuizkribuak kontsultatzeko aukera ematen du atari berri batek | Consumer\nUrrezko Mendeko autore handien antzerki-eskuizkribuak kontsultatzeko aukera ematen du atari berri batek\nLiburutegi Nazionalean gordetako aleen kopia digitalak eskainiko ditu orriak\nLiburutegi Nazionalak Urrezko Mendeko antzerkiari buruzko atari berri bat inauguratu zuen atzo Interneten. Atari horrek Lope de Vega, Calderón de la Barca edo Tirso de Molinaren eskuizkribuak kontsultatzeko aukera ematen du, garai hartako dramaturgo espainiar handien artean. Ataria Miguel de Cervantes Liburutegi Birtualarekin lankidetzan garatu da.\nWeb gune hau Espainiako antzerkiaren funtsezko erreferentzia izan nahi du, eta arreta berezia eskaini nahi dio bere testu-iturrien kontrolari. Aurkezpen-ekitaldian, Germán Vega koordinatzaileak, Valladolideko Unibertsitateko Espainiako Literaturako katedradunak, azaldu zuen. Adituak adierazi zuenez, atariak Liburutegi Nazionalean gordetako aleen kopia digitalak eskainiko ditu. Ale horiek dira, hain zuzen ere, Gayangos, Osuna, Durán eta La Barrera bezalako bilduma garrantzitsuen bateratzeari esker gorde diren bildumen funtsik garrantzitsuena.\nEduki gehienak autografoek, eskuz egindako kopiek, parteek, soldatek eta harremanek osatuko dituzte. “Testu dramatikoak” izeneko atal nagusi horretaz gain, “Tresna bibliografikoak” izeneko atalean, kontsultarako aurkibide eta katalogoetarako sarbide librea izango da, eta askotan zaila izaten da horietara iristea.\nLiburutegi Nazionaleko antzerki-eskuizkribuen bildumak 11.000 pieza inguru ditu, horietatik 2.000 Urrezko Mendekoak, nahiz eta funts hori erraz sakabanatu den eta ez den beti gorde, proiektuaren koordinatzaileak adierazi zuenez.\nOraingoz, webguneak honakoetarako sarbidea eskaintzen du: Espainiako 44 dramaturgoren 116 antzerki-autografo, 594 piezako 43 liburuki digitalizatu eta eskuizkribu edo inprimatuen 710 kopia, guztira 36.224 orrialde digitalizatuak. Gainera, eskuizkribuak eta inprimakiak azaltzeko 15 adituk egindako azterlanak aurki daitezke webgunean.\nliburutegi nazional manuscritos-eu mende nuevo portal-eu portal-eu


Zuriñe García García — Nerbioi-Ibaizabal\nZuriñe García García “Sukaldaritzaren munduan, ikerketa etengabea da; plater berritzaileak garatzeko, produktu berriak edo/eta kozinatzeko teknika berriak ezagutu behar dira” https://bizilabe.elhuyar.eus/eu/nerbioi-ibaizabal/ni-stem-emakumeak/mujeres-stem/zurine-garcia-garcia https://bizilabe.elhuyar.eus/@@site-logo/logo.png\n“Sukaldaritzaren munduan, ikerketa etengabea da; plater berritzaileak garatzeko, produktu berriak edo/eta kozinatzeko teknika berriak ezagutu behar dira”\nZuriñe García Garcíak 22 urte baino gehiago daramatza Galdakaoko Andra Mari jatetxean lanean, eta, 2011az geroztik, jatetxeko sukaldeko burua da. 2018an, Sukaldari Onenaren Euskadi Gastronomia Saria jaso zuen, eta Michelin Gidak aitortutako euskal sukaldari bakarretakoa da.\nGaur egungo DBH eta Batxilergoaren baliokidea amaitu ondoren, Galdakaoko Ostalaritza Eskolako sukaldaritzako erdi-mailako gradua ikasi nuen. Andra Mari jatetxean lanean hasi aurretik, beste leku batzuetan jardun nuen, guztiak ere ostalaritzarekin eta elikadurarekin zerikusia dutenak.\nSukaldaritza ikasi nahi izan nuen, alde batetik, gustukoa nuelako, eta, bestetik, lan-irteera ugari zituelako. Lehen-lehenik, praktikak egiteko hasi nintzen Andra Mari jatetxean lanean, eta zortea izan nuen, pertsona bat behar zutelako lanerako. Denborarekin, mailaz igotzen joan nintzen, sukaldeko buru izatera iritsi arte.\nJatetxeko sukaldeko buru gisa, sukaldeko lanak koordinatzeaz eta zuzentzeaz arduratzen naiz. Kozinatzeaz gain, eskaerak egin eta jasotzen ditut, eta, nire taldearekin batera, platerak sortzen ditut etengabe.\nLankideekin taldean arituta, lana askoz errazagoa da; jatetxea nik bezain ongi ezagutzen dute, eta errazago eta azkarrago lan egiten dugu. Bakoitzak bere eginkizuna du, eta dena lan-eremuaren arabera antolatuta dago.\nMundu honetan, ikerketa etengabea da; teknologia eta teknika berrietara egokitu behar duzu, eta produktu berari bizitza desberdinak eman behar dizkiozu, plater berritzaileak lortzeko. Adibidez, aparrak, gelak... eransten dizkiegu errezetei.\nEskaintzen ditugun zerbitzuak ongi atera direla eta bisitariak gustura geratu direla jakitean sentitzen dudan poza. Hori da nire lanetik gustukoen dudana. Bestalde, platerak egiteko erabiltzen ditugun osagaien propietateak ikertzea gustatzen zait, eta Bizkaiko eta Euskal Herriko sukaldaritzako errezeta tradizionaletan teknika modernoak eta produktu berriak eranstea: testura-emaileak eta gelifikatzaileak erabiltzea, tenperatura desberdinetan kozinatzea... Gure platerak bezeroen beharretara egokitzen ere saiatzen gara, alergiak eta intolerantziak kontuan hartuta.\nAdibidez, asko poztu nintzen bezero baten eskaerari erantzunez plater bat haren beharretara egokitu ahal izan genuenean. Platera prestatzeko moduari buruz hausnartzera bultzatu gintuen, eta guk ordura arte inoiz erabili gabeko produktuen berri eman zigun. Eskatzen zizkigun produktuak erosteko eta berak nahi bezala prestatzeko modua bilatu behar izan genuen. Asko ikasi nuen, eta asko zor diot.\nGustuko dut familia-esentzia galdu ez duen eta jatetxea abiatu zeneko maitasun berarekin lan egiten jarraitzen duen talde bateko kide izatea.\nJatetxeak Michelin izar bat lortu zuen 1983an, eta nire erronkarik handiena da urtetik urtera izar horri eustea. Michelin izarra talde osoaren ahaleginari esker lortzen da, jatetxea osotasunean baloratzen baita: jangelako zerbitzua, sukaldeko zerbitzua, platerak, instalazioak... Beraz, hori da gure motibazioa, izar horri eusteak eskatzen duen ahalegin eta dedikazio berarekin jarraitzea lanean.\nProportzioan, oso emakume gutxik dute Michelin izarra Espainian, eta harro nago ni ere talde horretan nagoelako.\nBestalde, jasangarritasunaren alde egiten dugu; dena birziklatzen dugu, eta konposta egiten dugu. Ortu txiki bat dugu, eta hango barazkiak gure sukaldean erabiltzen ditugu zuzenean.\nEsango nioke oso garrantzitsua dela gustuko duzuna egitea eta egunero motibatuta jardutea. Gainera, etengabe ikasteko gogoa izateak duen garrantzia ere azpimarratuko nioke. Uste dut guk geuk izan ditzakegun beldurrak kendu behar ditugula; nahi gabe bada ere, ez gara ausartzen ziurrenik zerbait positiboa ekarriko diguten gauzak egiten. Saiatu, behintzat, saiatu behar dugu!\nPertsonak baloratu behar dira, ez generoa. Emakumeak edozer egiteko gai gara.\nZuriñe García Garcíaren kartela deskargatzeko.\nANDRA MARI JATETXEA\n1964an inauguratu zuten Andra Mari jatetxea, Galdakaon, Asua familiaren baserriaren abaroan. Baserriaren behealdea jatetxe bihurtu zuten, eta erreferentziazko toki bihurtu zen inguruan. Gaur egun, euskal gastronomiaren adierazgarririk handienetako bat da; tradizioa eta berrikuntza uztartzen ditu, eta Michelin izar bat du 1983az geroztik. Andra Mari jatetxeak betiko euskal sukaldaritza eskaintzen du, inoiz ez bezala aurkeztua eta prestatua.\nZuriñe García García du sukaldariburu, zeinak zuztar bizkaitar sendoak dituen sukaldaritza proposatzen baitu, beti-betiko euskal zaporeak gaurkotasunera ekartzen dakiena. Sukaldaritza horrek bezeroaren beharretan pentsatzen du beti, eta ezin hobea da kalitateari eta produktuarekiko errespetuari dagokionez.


Kortezubiko Udala - Kortezubiko Udalaren web berria\nKortezubiko Udalaren web berria\nKortezubiko Udalak, hilabetetan BiscayTIK Fundazioarekin lankidetzan aritu ondoren, webgune berria dauka. www.kortezubi.net webaren bidez izapide telematikoak egiteko aukera eskainiko zaie laster herritarrei.\nBizkaiko Foru Aldundiaren Biscaytik proiektuan hilabeteetan gogor lan egin ondoren, Kortezubiko Udalak dagoeneko web gune berria dauka. Gure udalerriaren irudi berrian oinarriturik plataforma modernoa sortu da, intuiziozkoagoa eta erabilgarriagoa. Gure udalerriaren arlo batzuei buruzko informazioa (udal zerbitzuak, turismo eta kultur eskaintza edo euskara) emateaz gain, helburua Kortezubiko gaur egungo egoera argi eta azkar eskaintzea da, azken finean, udalerriari buruz interesgarritzat jotzen den guztia.\nwww.kortezubi.net helbidetik zuzenean sartzen zara orri nagusian. Webgune berria ataletan banatuta dago eta gure udalerriaren informazio osoa ematen saiatzen da.\nWeb gune hau proiektu handiago baten lehenengo fasea da eta laster herritarrei administrazioko tramiteak etxetik bertatik egiteko aukera eskaini nahi zaie webgune horretan. Nolanahi ere, webgune berria interaktiboa izatea lortu nahi da, baita aldakorra ere, informazio beharren arabera eta herrian gertatzen diren aldaketen arabera.


Osakidetzak osasun-sistema prekarizatzen jarraituko du eta milaka plaza egonkortu gabe utziko ditu | LAB SINDIKATUA\nZerbitzu Publikoak Osasungintza Osakidetzak osasun-sistema prekarizatzen jarraituko du eta milaka plaza egonkortu gabe utziko ditu\nOsakidetzak osasun-sistema prekarizatzen jarraituko du eta milaka plaza egonkortu gabe utziko ditu\nMahai sektorialean ez dago elkarrizketarik, ezta egoerari buelta emateko borondaterik ere. Horren froga da Osakidetza ez dela aurkeztu Lan Harremanen Kontseiluan sindikatuek deitutako bilerara, eta bien bitartean Sagardui sailburuak Legebiltzarrean adierazi du zenbat plaza sartuko diren egonkortze-prozesuan.\nMartxoaren 18an sailburuak egindako agerraldiari esker, bi gauza egiaztatu ahal izan ditugu:\n1.- Osakidetzak ez du kontuan hartzen koiunturazko izendapena duten milaka lanpos- tuen egonkortzea. Prozesu horretan 1.200 lanpostu sartuko direla adierazi du, LABek erreklamatzen dituen 3.000 lanpostutik gorako zifretatik oso urrun. 2019. urtean, LABek kontratazio-txosten bat argitaratu zuen, Osakidetzako kontratazioaren egoera salatuz. Txosten horretan, Osakidetzako kontratazioan iruzur masiboa eta protokoliza- tua salatu zuen, hitzarmenak ezartzen dituen betebeharrak ekidin eta 3.000 lanpostu baino gehiago egonkortzea saihestea helburu duen iruzurra. Osakidetzak egiturazkot- zat hartzen dituen lanpostuen zifrak ikusita, egoera horri eusteko arrazoi bakarra osa- sun publikoa apurka apurka desmantelatu nahia da. Egia da 2019an, gure txostena argitaratu eta gutxira, Osakidetzak plantilla handitzeko bi espediente egin zituela, eta plantilla 1.000 lanpostutan handitu zela, baina geroztik ospitale eta zerbitzu irekierak egin dira, hala nola Eibarko Ospitalea, Arabako ESIko zerbitzu orokorren eraikina ireki da, etabar. Zerbitzu berri hauen irekierak plantilla handitzeko espediente horren eragi- na leundu egin du, eta gainerako zentroetako beharrak bete gabe geratu dira.\n2.- Seguruenik, Osakidetzak propaganda helburua besterik ez duen mahai sektorial bat deituko du berriz ere, sailburuak argitaratu duen informazioa helarazteko: 2.800 lanposturen egonkortzea, bitarteko funtzionarioen 1.600 lanpostu eta 1.200 lanpostu berri. Ez dago elkarrizketarik, ez dago negoziaziorik, erabakia eta kopuruak eramango dituzte, mahai gainean jarriko dituzte eta plantillaren ordezkariei ez digute utziko ezer negoziatzerik. Erakundearen funtzionamendu erabat antidemokratikoa eta herritarren interesen aurkako maniobrak salatzea besterik ezingo dugu egin.\nLABek ozen eta argi esan nahi du Osakidetzako egungo zuzendaritza ez dela gai egonkortze-prozesu bat aurrera eramateko, osasun-egitura indartuko duen egonkortze-prozesua, eta behin-behinekotasuna eta prekaritatearekin amaituko duena.\n38.000 pertsonako plantilla batean (horietatik finkoak 20.000 baino gutxiago dira), 2.800 lanpostu kontsolidatuz % 8ko behin-behinekotasuna lortuko dugula sinestarazi nahi digute. Zenbakiek berez hitz egiten dute, kalkulagailua eskutan hiruko erregela bat egitea baino ez da behar. Horrez gain, urtero 1.000 langile baino gehiago erretiratuko direla kontuan hartu behar da. Egonkortze prozesu serio batek gutxienik 5.000 lanposturen egonkortzea ekarri beharko luke.\nDenbora daramagu Osakidetzan gehiegizko behin-behinekotasuna (zenbaitzutan %58ra iritsi eta %50etik inoiz jaisten ez dena) salatzen, izan ere, egoera honek zerbi- tzuaren kalitatea nabarmenki jartzen du arriskuan. Egituraren ahultze horri esker, Osa- kidetzak murrizketak aplika ditzake nahi duen tokian plantilla estrukturala ikutu gabe. Estrategia horrek irtenbiderik gabeko kalezulo batean jartzen du euskal osasun publi- koa, eta EAJk eta PSOEk, aldebakarreko ekintzen politika honek sorturiko egoera baliatuz, konplexurik gabeko pribatizazioa planteatuko dute, “lankidetza publiko-pribatua” bezalako hitzak erabiliz. Kontratazio koiunturaletan iruzur protokolizatua egiteak osasun-egitura publikoa nahita ahultzea dakar.\nOsakidetzak konpromiso argia hartua du gure osasunaren pribatizazio eta merkantilizazioarekin, erabiltzaileen osasuna eta profesionalen lan-baldintza duinak zaintzeko konpromisoaren gainetik. Gaur egungo eta etorkizuneko belaunaldien osasuna hipo- tekatzen duten politikak aplikatzen ari direnei gizarte eta langile moduan erantzun irmoa emateko ordua da.


Lorategian hesi bat jartzea | Consumer\nLorategian hesi bat jartzea\nZurezko itxiturek akabera naturalagoa lortzen dute, baina aluminioak zainketa gutxiago behar ditu\narabera: Asteartea, 2008ko otsailaren 26a\nBatzuetan, etxearen babesa inguruko hesi edo burdin hesien araberakoa izaten da. Batez ere familia bakarreko etxebizitzetan, sistema horiek kanpoan jarri ohi dira kanpoko pertsonei sartzen ez uzteko edo, besterik gabe, etxeak lorategia duenean giro intimoagoa sortzeko.\nHainbat motatako itxiturak daude. Tradizionalena mokoa edo punta biribildua duten xafla bertikalek osatzen dute. Zurezko hesiak izan ohi dira, apaingarriak. Ematen duten segurtasun-maila lamen altueraren araberakoa da, eta, beraz, batzuetan, sistema hori indartu egiten da hormigoizko horma batekin, behealdean jartzen dena. Bertan, lamak ainguratuta geratzen dira.\nAinguratze-sistemak ongi jasan behar ditu hesiaren neurriak eta pisua.\nHesietan zura erabiltzeak akabera natural oso preziatua lortzen du. Hala ere, komeni da zurari eguzkitik, hezetasunetik eta karkomatik babesteko tratamenduak ematea. Beste aukera bat da plastikozko, burdinazko, aluminiozko edo altzairu herdoilgaitzezko hesiak jartzea, zainketa gutxiago behar dituztenak eta denbora hobeto jasaten dutenak. Gainera, aluminioaren kasuan, zura imitatzen duten akaberak onartzen ditu.\nAltuerari dagokionez, bermatu behar da ainguraketa-sistemak ongi jasaten dituela hesiaren neurriak eta pisua. Hesiak panelez osatuta daudenean, gehitzen den panel bakoitzaren pisua kalkulatu behar da, sendotasuna eta egonkortasuna ez galtzeko. Xafla horizontalez egindako itxitura ere jar daiteke, eta arreta jarri behar da xaflen artean tartea uzteko, haize bortitzak izateko arriskua dagoenean.\nKasu batzuetan, hesiak oso irtenbide praktikoa dira beste aldean gertatzen dena ezkutatzeko. Ez dira segurtasun-sistemak, baizik eta pribatutasuna bermatzeko mekanismoak. Heskaiak, adibidez, asko erabiltzen dira lorategi, terraza eta igerilekuetan. Naturalak edo artifizialak izan daitezke. Azken horiek erosoagoak dira, ez baitute ureztapenik behar, egoera onean egoten dira beti, garbitu egin daitezke, ez dira inausi behar, ez dute izurriteek ez intsektuek eraso egiten, eta hegaztiek nekez egiten dute haietan.\nHeskaiak, txilarra eta kanaberak, naturalak edo plastikozkoak, oso erabilgarriak dira barruan gertatzen dena ez ikusteko.\nSistema horiek egiteko erabiltzen diren beste material batzuk kalitate handiko zumea eta txilarra dira. Lodiera normala baino handiagoa du -3 zentimetro arte-, eta oso ondo eusten dio kanpoan. Txilarra erabiltzen denean, elkarrekin lotutako adar naturaletara jotzen da, gehienetan alanbrez. Horrela, sare gogor eta opaku moduko bat lortzen da.\nKanabera naturalak ere asko erabiltzen dira horrelako sistemetan, bai osorik, bai zatituta. Txilarrarekin gertatzen den bezala, kanaberak alanbrez elkartuta geratzen dira (josita), espazio baten barruan gertatzen dena ezkutatzen duen ehun homogeneoa osatu arte. Mantentze-lanak saihesteko, plastikozko kanaberen egitura erabil daiteke.\nakabera hesiak madera-eu natural-eu zurezko itxiturak


Merkataritza topaketak hartuko ditu Arratzuk martxoaren 14an | Buy Urdaibai\nMerkataritza topaketak hartuko ditu Arratzuk martxoaren 14an\nGernika-Lumoko Lanbide Ekimenak Zentroak merkataritza topaketak egingo ditu Busturialdeko industria sektoreko enpresentzat martxoaren 14an. Jakinarazi dutenez, «iaz eskualdeko enpresekin egindako batzarretan antzemandako premiari erantzunez» hartu du ekimena aurrera eroateko erabakia.\n«Busturialdeko enpresak elkarrekin harremanetan jartzea da» ekimenaren helburua; izan be, Lanbide Ekimenakeko arduradunek azaldu dutenez, «harreman horietatik sor daitezkeen loturek eta elkarlanerako aukerek krisi ekonomikoari aurre egiteko beste bide batzuk ireki ditzakete».\nEkimena bera KIMU proiektuaren baitan egingo dute, eta Eusko Jaurlaritzaren SPRI-enpresa garapenerako agentziak finantzatuko du Compite erdi-mailako eragileak 2012 programaren bitartez.\nTopaketok martxoaren 14an egingo dituzte, 9:30etik 13:30era, Arratzun, Eraikuntzarako Teknologien Berrikuntza Zentroan. Jardunaldiaren gaineko informazio gehiago gura duenak, cruz@lanbide-ekimenak.com helbidera mezua bidalita edo 94 625 63 92 telefonora deituta eskuratu ahal izango du.


Rosa Lasagabaster: "Disfrutatzeko erronkak proposatu gura ditugu" - Oñati - Goiena.eus\nRosa Lasagabaster: "Disfrutatzeko erronkak proposatu gura ditugu"\nOihana Elortza 2020-03-26 10:23\nRosa Lasagabaster eskoriatzarra da Oñatiko Eskola Kiroleko udal teknikaria. Argazkia: Mugiment.\nOñatiko Eskola Kirolak bere jarduerarekin jarraituko du, bide birtuala erabilita bada ere, eta astero erronka bat jarriko du herritarrendako; duatloia da lehenengoa.\nJardunaldien egutegia aurrera eraman gura du Oñatiko Eskola Kirolak eta ekintza desberdinak planteatu ditu.\nZeintzuk dira ekintza horiek?\nDesberdinak izango dira astero. Aste honetakoa, esaterako, da lehenengoa eta zapatuan duatloia egitekoak zirenez, ba duatloia izango da erronka.\n"Gure helburua da herritar denengana heltzea eta horretan ari gara ahalegintzen, ikastetxeen laguntzarekin"\nEta nola egitea proposatzen duzue?\nEra birtualean, noski. Gure webgunean jarriko ditugu astero gure asmoak eta zer egin eta nola azaltzen duten testuak. Posible da gaiari lotutako bideoak ere eskegitzea, aste honetan moduan, ideiak emanez edo kirol hori nola etxean nola praktikatu daitekeen erakutsiaz. Gainera, beti ez dauka zertan kirola izan behar. Hau da, duatloia da gaia, baina agian norbaitek marrazki bat egin dezake gai hori hartuta, edo abesti bat sortu edo argazki bat partekatu. Gure helburua da egoera berezi hori probokatzea eta disfrutatzea.\nAstero jarriko dugu erronka bat eta izen-ematea zabalduko dugu. Jendea apuntatu egingo da eta gura duenak bere emaitza bidaliko digu guk hori sarean zintzilikatzeko.\nNola otu zitzaizuen ideia hau?\nIkusten dugu mezu mordo bat ari zaizkigula heltzen toki guztietatik etxean egon behar dugun sasoi honetan egiteko. Eta pentsatu genuen aholkuak eman baino, ekintzak planteatzea hobea izango zela.\n"Gizatiarragoa den gizarte bat lortzea izan behar da egoera honen ondorioetako bat"\nNola ari zarete prestatzen?\nIkastetxeen laguntzarekin orain ere. Ikastetxeetan dauden Eskola Kiroleko monitoreak lan eta lan ari dira. Beste ikasgai batzuetako irakasleek materiala bidaltzen duten moduan, Eskola Kirolekook ere proposamenak egitea gura dugu. Ikasleekin dabiltzan monitoreak gazteak dira, ideia pilo bat dituzte, eta horiek aprobetxatu eta elkarbanatu gura ditugu herritarren artean. Eta hori da proiektu honen beste erpin eta erronka garrantzitsu bat: gura dugu denendako izatea. Eta moduak bilatzen ari gara ordenagailurik edo konexiorik gabe dauden herritarrengana ere heltzeko. Ikastetxeek lokalizatuta dituzte, gutxi gorabehera, nortzuk diren horrelako egoera batean egon daitezkeenak. Eta saiatzen ari gara oztopo horiek gainditzen eta konponbideak bilatzen. Izan ere, itxialdi honetatik aterako dugun ondorioetako bat izango da gizatiarragoa izango den gizarte bat behar dugula. Eta denok ahalegindu behar gara horretan.\nEskola Kiroleko filosofiari jarraituz, beste aholku batzuk ere eman gura dituzue, ez bakarrik kirolari lotutako erronkak.\nBai, mugimenduari besteko garrantzia ematea beste jarduerei ere: etxeko ohiko rolak aldatzea jolastea, pantailen aurrean ordu asko ez igarotzea, gelak aireztatzea, atseden hartzea eta etxekoekin egoten disfrutatzea. Askotan kexatu izan ohi gara etxekoekin egoteko denbora gutxi izaten dugula, ba orain da aukera horretaz disfrutatzeko.\n"Edozeinek har dezake parte honetan. Egitasmoak ez du mugarik, ideiek ez dute mugarik"\nZein da hurrengo asteko erronka? Pentsatu duzue?\nEskalada eta herri kirolak. Gainera, Aloña Mendiko eskalada saileko kideekin eta Herrik Kiroletako Federazioarekin ere hitz egingo dugu gure ideiaren berri emanez, zabaldu eta kolaboratu gura badute, horretarako aukera emanez.\nOñatiko mugak zeharkatuko dituen egitasmoa da, beraz?\nBai, bai. Edozeinek parte har dezake, izan Oñatikoa izan Japoniakoa. Egitasmoak ez du mugarik, ideiek ez dute mugarik, eta erronka hau guztiei zuzendutakoa da.\nNola helarazi diezazuekegu egindakoa?\nHauxe da gure helbidea: oinati.eskolakirola@gmail.com. Zalantzak ere galdetu daitezke hor.


2015 martxoa 2, astelehena 2017 maiatza 4, osteguna\nBooky’s Books for you 10 eta 12 urte bitarteko Lehen Hezkuntzako ikasleak irakurtzera bultzatzeko proiektua da. Proiektuaren helburua hizkuntza gaitasunak garatzea eta lineako elkarlana sustatzea da. Ikasleengan beren ikaskuntza prozesuaren inguruko interesa piztea, europar esparruko beste errealitate batzuk aurkitzeko interesa, beren sormena, pentsamendu kritikoa, guztiz garatzekoa, eta bitarteko digitalak komunikazioaren eta materialen aurkezpenaren euskarri erabiltzekoa. 2014an hileko proiektu aipagarri hautatua izan zen proiektu hori; hemen dakarkiguzue lotura.\nIkastetxe kide espainiarraren proiektu-koordinatzaile Maite Elejaldek deskribatzen digu proiektua.\nProiektua itxuratzen hasi ginenean ideia nagusia 5. eta 6. mailako ikasleek beren maila baino beheragoko ikasleentzat liburuak idaztea zen. Ingeles irakasleak garen aldetik (Anna, nire lankide poloniarra, bera ere ingeles irakaslea da) pentsatu genuen jarduera bezala interesgarria izango zela, izan ere, ez baita egoten txikienentzako ingelesezko irakurketa-libururik. Horregatik erabaki genuen hortik hastea: Lehen Hezkuntzako 1. eta 2. mailako ikasleek, irakurtzen hasten direnek, irakurtzeko moduko oinarrizko hiztegiko liburuak idatziz. Bigarren ziklorako komikiak egingo zirela erabaki zen, eta hirugarrenerako kontakizunak eta antzerki bat. Hartara, era bateko eta besteko testuak ikusiko genituen ikasturtean zehar, ingelesez oraingoan, eta ez ikasleek ohikoak dituzten gaztelaniaz, euskaraz edo polonierazkoak soilik.\nLanari ekiteko lehen pausoa bi ikastetxeen kurrikuluak alderatzea izan zen, ea zer zuten batak eta besteak erkide, eta hori lantzen hasteko. Ohartu ziren ez zirela hain desberdinak. Gaiak erabakitakoan Lehen Hezkuntzako 1. eta 2. oinarrizko gaietan lanean hasi ziren, hala nola, koloreak, zenbakiak, etxea, ikastetxea… Lehen jarduera horiek lankidetza bidezko marrazketarako aukera ematen duen Drawitlive tresnaz egin zituzten.\nKomikiak ToonDooz baliatuz egin ziren eta kontakizunak, berriz, Padletez. Azkenik, antzerkia Titanpadez idatzi zuten. Grabaketak Audacityz, Voicethreadez egin ziren, eta bideoak Youtube, Vimeoren bidez kargatu ziren gora, eta liburuak ISSUU eta Calameo baliatuz egin ziren. Jarduera guztiak nazioarteko taldeetan egin ziren, proiektuaren helburu nagusietakoa taldean lan egiten irakastea baitzen, elkarrekin lan eginez, eta, zer hoberik horretarako beste herri bateko neskato-mutikoekin egitea baino.\nIngelesa hobetzeaz gain, helburu nagusia ikasleek egingo zuten lana beste ikasle batzuek ere erabili ahal izatea zen. Ez dago sari hoberik zeuk egin duzun lana beste batzuek ere erabiltzen dutela ikustea baino. Ez da zeure karpetan edo TwinSpace-n geratzen den zerbait. Ikastetxeko ikasle orok baliatu ahal izan zuen egindako lana eta etekina atera. Lehen Hezkuntzako 1. eta 2. mailako ikasleek poz-pozik jaso zuten beren ikaskideen lana, bigarren ziklokoek komikiak jaso zituzten poz beraz. Lehenengo mailan bazen egileen senide gazteago bat, eta zeinen harro zioen “hori nire anaiak egina da”. Antzerkiaz ikasle guztiek gozatu zuten, bai eta ikastetxeko irakasle eta gurasoek ere, kultur astearen barruan egin baitzen emanaldia.\nHorregatik guztiagatik, esan behar dut proiektuko helburuak guztiz iritsi eta lortu zirela; ez jada aipatuak soilik, bai eta gainerako guztiak ere (ordenagailua erabiltzen aurrera egin, ohartu eta jabetu ikasleek berek eta besteek ikasten dutenaz, espiritu kritikoa eta autonomia garatu, besteak errespetatu…). Eta, egia esan, espero zitekeena baino hobeki. eTwinning proiektu bati ekiten diozunean, nahiz eta norberari proiektu ona iruditu, litekeena da ikasleak ez erakartzea. Proiektu honetan ez zen hala gertatu, ikasleak berak izan baitziren jarduera guztien benetako diseinatzaileak, beren kasa jokatzeko askatasuna izan zuten. Parte hartu zuen taldea ez zen berria eTwinning-en, eta baliteke horrek berak ere lagundu izana, bai baitzekiten nola egin behar zuten lan. Dena dela, ez da beti erraza gertatzen hala egitea eta besteren iritziak eta besteren lana onartzea. Egun batean haserretu egin ziren pixka bat poloniarrek marrazki bat ezabatu zietelako. Baina horretarako da elkarlana: besteen iritziak onartzen ikasteko eta ez beti norberarena ezartzeko.\nZerik onena da proiektua ez dela ahaztuta geratu. Ikasturte honetan joan den ikasturtean sortutako materialak erabiltzen jarraitzen dugu. Proiektuak bizirik jarraitzen du eta egileek ikusten dute beren lana oraindik ere baliagarria dela, eta horrek bihotz ematen die gogoz lanean jarraitzeko, ez baita beti erraza izaten.\nEz da ahaztu behar geuk ere, irakasleok, asko ikasten dugula. IKT tresna berrietan gure ezagupenak eguneratu, ingelesa praktikatu eta beste herri batzuetan nola lan egiten duten ikasi ez ezik, taldean lan egiten ikasten dugu (beharbada ikasleei berei baino nekezagoa gertatzen zaigun gauza), eta modu erakargarriagoan egiten, eTwinning proiektuak ez baitira gure kurrikulutik kanpo dauden atal bereiziak, kurrikuluan bertan txertatutakoak baizik.\nAzken inkestetako emaitzak oso onak izan dira. % 98k berriro hartuko lukete parte proiektuan. Ikasleek adierazi zuten proiektua “dibertigarria, interesgarria izan zela, taldean lan egiteko lagungarria izan zela eta sormena hobetzeko ere bai”.\nCarmenen iritziz: “Oso gustuko dut eTwinning. Jolas egitea bezala da, baina aldi berean ikasi egiten duzu. Oso dibertigarria da. Elkarrekin lan egiten ikasten dugu, dibertitzen, ordenagailuak erabiltzen, beste kultura batzuei buruz ere ikasten dugu eta ingelesa ere bai”.\nAlejandroren esanetan: “eTwinning ikastea, konpartitzea eta dibertitzea da. Hobeki ikasten da eTwinning-ekin liburu batekin baino. Proiektu batean parte har dezazuen gomendatzen dizuet”.\nShengkang iritzi berekoa da: “Ingeles gehiago ikasten dugu. Dibertigarria da eta beste herri eta kulturetako gauzak ikasten ditugu”.\nSaria jasotzea izan da honen lan gogobetegarriaren amaiera. Poz handi bat. Ordain handia da, oso atsegina eta suspergarria baita norbere lagunen onespena jasotzea. Proiektu batean sartuta zabiltzanean, gogorik handiena ipinita ere, ez duzu jakiten ongi ala gaizki ari zaren. Sari jasotzeak egiaztatzen dizu bide zuzenetik zoazela, beste askok ere, bide zuzenetik ibilita ere, zorte bera izan ez duten arren. Motibazio handia da horretan jarraitzeko eta egunetik egunera hobeki egiteko.\nHortaz, esan daiteke proiektuarekin bi sari jaso ditugula: saria bera, eta ikasleen lan ona eta motibazioa, ez baita gutxi…\nProiekturako beste lotura batzuk:\nIrudien iturria: Booky’s Books proiektuko jarduerak.\n2015 martxoa 2, astelehena 2017 maiatza 4, osteguna Tagged: colaboración, comunicación e interacción, Enseñanza Primaria, proyectos destacados, TIC\n← À table en Mediterranée


Erandioko etxebizitzatan lapurtzen zebilelakoan, gazte bat atxilotu dute Leioan - - Hiruka.eus\nErandioko etxebizitzatan lapurtzen zebilelakoan, gazte bat atxilotu dute Leioan\nMutil bat atxilotu dute goizaldean Leioan, ustez, Erandioko etxebizitza batzuetan sartzen saiatzeagatik lapurtzeko. Ertzaintzak jakitera eman duenez, etxeetatik hurbil dagoen enpresa batetako bulego barruan atzeman zuten agenteek F.E.S. 24 urteko leioaztarra.\nEtxea Avanzada errepide parean daukan Erandioko emakumea egin zuen salaketa. 3:00ak aldera, txakurrak zaunka entzun eta leihora atera zenean, etxebizitzara sartu nahian, mutila horma igo nahian zebilela ikusi zuen andreak. Honek agirika egin eta alde egin zuen gazteak.\nHandik minutu gutxira, beste bizilagun baten deia jaso zuen Ertzainak, norbaitek bere balkoiko kristalak apurtzen ari zela ohartaraziz. Ustezko lapurra atzeman nahian, hainbat patruila abiatu ziren lekura. Bertara heldutakoan, etxebizitzetatik hurbil baina Leioako udalerrian kokatuta dagoen enpresa batetara sartu ziren agenteak, norbaitek atea indarrez zabaldu zuela ikustean.\nBarruan, F.E.S. 24 urteko leioaztarra atzeman eta atxilotuta eraman zuten ertzainek. Etxebizitzetan eta enpresa horretan lapurtzen saiatzea egotzi diote gazteari.


etorkizuna Archives - Ikastola Askatu\nFundacion Telefonicak antolatutako Hezkuntzari buruzko VII. Nazioarteko Topaketetan izaera eta jatorri anitzeko munduko lurralde ezberdinetako adituak bildu ziren XXI. mendeko Hezkuntzak nolakoa izan beharko lukeen irudikatzeko. Guk, azaroan, mezu honetan horren berri eman genizuen. Esan bezala, bertan parte hartu zutenen aniztasunak nolabaiteko bermea ematen die amaieran argitaratutako ondorioei. Ondorio horiek laburbiltzen dituen eta jarraian jarri dizuegun infografia bat argitaratu dute eta 20 klabe azpimarratu dituzte. 20 puntu horiek dira jarraian komentatzen dizkizuegunak:\nJatorrizko neurrian ikusteko, klikatu irudiaren gainean\n1.- Eskolak XXI. mendeko hiritarra hezi behar du: XXI. mendeko gizarteak hiritar sortzaileak, ekintzaileak, iritzi kritiko dutenak, digitalki konpetenteak, trebetasun sozial handiak dituztenak eta testuinguru ezberdinetara egokitzeko ahalmen handia izango dutenak behar ditu.\n2.- Inklusio soziala ardatz: ezinbestekoak egiten dira administrazio publikoaren politikak garapen iraunkorra eta hiritar guztien inklusioa bermatzeko.\n3.- Lidergo instituzionala behar da: kultura digitalak urteak daramatza gizartean. Hezkuntza erakundeak ezin dira alde batean gelditu, horregatik, ezinbestekoa da lidergo sendo bat komunitate indartsuak eraikitzeko IKTen laguntzaz eta hauek pedagogiaren eta eskola curriculumaren mesedean jarrita.\n4.- Adimen kolektiboa erabili: gizarte konplexu honetan aurrera ateratzeko beharrezkoa egiten zaigu, behin baino gehiagotan, irudimen kolektiboaren erabilera. Izaki sozialak izanik, gizarte digital honek zabaldu dizkigun ate guztiei etekina ateratzen jakin behar dugu.\n5.- Edukiak + Pedagogia + Teknologia: hiru elementu horien elkarreragina ezinbestekoa da IKTak ikaskuntza-irakaskuntza prozesuetan txertatzeko: edukien ezagutza sendoa, konpetentzia pedagogikoak ondo menperatu eta tresna teknologiko anitzen erabilera eta euren balizko aplikazioen ezagutza. Teknologiak ez du pedagogia asmatzen, bere aukerak zabaldu besterik ez du egiten.\n6.- Ebaluazio era berriak: IKTen laguntzaz ikasteak metodologia berriak eskatzen ditu eta oso ezberdinak edukiak barneratzea soilik bilatzen den metodologiekin alderatuz. Horregatik, ikaskuntza horien ebaluazioa ezberdina izan behar da eta ezin da inolaz ere edukien lorpenean zentratu, XXI. mendeko konpetentzien lorpenean baizik.\n7.- Natibo digitalen mitoarekin amaitu beharra dago: gazte guztiak ez dira natibo digitalak eta ez dakite IKTak erabiltzen XXI. mendeko konpetentzien mesederako.\n8.- Sormena sustatu behar da: sormena ito egiten duen eskola ereduarekin amaitzea geroz eta beharrezkoagoa ikusten da. Hau da, kontrolean oinarritutako eskola eredua lurperatu eta ahalduntze prozesuak sustatu. Pertsonak sortzaileak gara jaiotzez eta hezkuntza sistemak sormen ahalmen hori garatzeko baldintza egokiak eskaini behar ditu.\n9.- Hezkuntza Emozionalaren garrantzia: hezkuntzaren xede nagusia pertsonen ongizate soziala eta emozionala lortzen laguntzea bada, garbi dago eskolak garrantzia handiagoa eman beharko liokeela hezkuntza emozionalari. Horretarako, irakasleen formazio plan guztietan arreta handiagoa eman beharko zaio konpetentzia horiei.\n10.- Familia, eskola eta komunitatearen arteko elkarlana: hezkuntzaren ardura ez da eskolarena soilik, ikaskuntza gizartearen esparru guztietan gertatzen baita. Horregatik, eskola, familiak eta komunitatearen arteko konexioa ezinbestekoa da. Hezkuntza gizarte osoaren ardura da.\n11.- Burokraziarik gabeko lidergoa: Hezkuntza erakunde baten lidergoaren helburua ikasleen hobekuntza izan behar denez, lidergoa pedagogian zentratu behar da eta burokraziatik aldendu. Komunitateko kide guztiak inplikatu behar dira ikastetxearen helburuen lorpenean.\n12.- Helburua: konpetentzien lorpena. Hezkuntza sisteman ematen diren aldaketek ikasleen konpetentzien hobekuntza izan behar dute helburu. Gizarte digitalak eskatzen dituen konpetentziak eskolak garatu behar ditu (autonomia, informazioaren kudeaketa, desikasteko ahalmena…). Unitate didaktiko sinpleagoak eta konpetentzia horietan oinarrituta behar dira.\n13.- Ikasleen interesetan oinarrituta: ikaskuntza modu naturalean gertatu behar da, ikasleen interesetatik abiatuta, aurrezagutzak aintzat hartuz, praktiketan oinarrituta, akatsak onartuz eta ikasteko baliatuz.\n14.- Irakaslearen rol eta formazio berriak: edukien transmisio hutsetik ikasleen orientaziora eta laguntzara; ikaslea, era aktibo eta esperimentalean, bere ezagutza eraikitzen joan dadin, baldintza egokiak sortuz. Jakina, horrek eskatzen du irakasleen formazioaren birkonfigurazio bat non ingurune digitalen erabilera pedagogikoa aintzat hartzen den.\n15.- Ikaskuntzaren ekologia berria: hezkuntza goitik behera eraldatzen ari den ekologia berri bat dugu gaur egun. Berriz ere, hezkuntzaren kontzepzio zabalena eta hezkuntza erakundeetatik harago doana da aintzat hartzen dena.\n16.- Hezitzaileak eta hezigarriak diren esparru guztiak aintzat hartu: hezkuntza sisteman disrupzio baten beharra sumatzen da gizartetik isolaturik dagoen eskola ereduarekin amaitzeko. Esparru formaletan nahiz informaletan ematen den ikaskuntzen hazkundea hain da handia, ezen esparru horietan guztietan ematen diren ikaskuntzak aintzat hartu beharko diren, ezinbestean.\n17.- Edukien arteko elkarreragina: ikaskuntza ez da edukietan kokatzen, euren artean sortzen diren elkarreraginetan baizik. Sarean emandako ikaskuntza pertsonen eta ezagutzen arteko elkarreraginen bidez gertatzen da eta edukien konbinazioa, berreraikuntza, praktika… ardatz dira.\n18.- Eskakizunei egokitutako formazioa: gizarteak eskatzen dituen profilen araberako curriculumaren eraikuntza gizarte eragile guztien esku egon behar da. Gizartea eta eskola kolaboratu beharko dute formazioa egokitzeko eta XXI. mendeko beharretara erantzuteko.\n19.- Hiritarrak hezi behar ditu, ez profesionalak soilik: gizartean errotuta eta komunitateari irekita dagoen hezkuntza sistema, gizarte osoa inplikatzen duten ikaskuntza kooperatiboak oinarri dituelarik. Eskolaren xedea ez da “merkatuarentzat” baliagarriak diren profesionalak heztea, esparru sozial guztietan trebetasunez eta erantzukizunez murgilduko diren hiritarrak heztea baizik.\n20.- Antsietate digitala saihestu: teknologiaren aurrerapenaren abiadura ikaragarriak ezinezkoa bihurtzen du etorkizun hurbilean izango dugun teknologia aurreikustea. Gizarteak, berriz, XXI. mendeko hezkuntza eredua diseinatu beharko du, aldamenean izango den teknologia edozein delarik ere.\nBy metxarri|2014-09-05T08:31:48+02:005 iraila, 2014|Hezkuntza|0 Comments\nHezkuntzak gauza asko ditu birplanteatu beharra. Jarraian doakizuen bideoan, horren inguruko ideia batzuk.\nBy jabea|2013-11-25T19:56:42+01:0025 azaroa, 2013|Guraso eskola, Hezkuntza|0 Comments


21. Korrikak abestia eta bideoklipa ere prest - Noaua.eus\n21. Korrikak abestia eta bideoklipa ere prest\nNoaua Aldizkaria 2018-11-29 08:55\n21. Korrikaren leloa, abiapuntua eta helmuga, egutegia, omendua, salgai jarri duten arropa... ezagutzen genituen. Ostegun honetan aurkeztu dute Bilbon, euskararen aldeko lasterketarako abesti eta bideoklipa. Trap, dancehall eta hip-hop doinuak eta euskal tradiziokoak nahasten dira abestian.\nBerriki, NOAUA!ren Kulturaldian izan genuen Fermin Muguruza dugu abestiaren eta bideokliparen zuzendari artistikoa. Muguruza bera, Mad Muasel eta La Furia dira interpreteak. Korrikaren antolatzaileen esanetan, "elkarlana, errespetua eta transmisioa bezalako mezuak zabalduko ditu abestiak; bideoklipean, aurrez aurre dauden bi mundu eta, aldi berean, osagarriak direnak ageri dira. 100 lagunek baino gehiagok hartu dute parte lanean".\nArropa euskaltegian salgai\nApirilaren 4an abiatuko da Garesen eta apirilaren 14an amaituko da Gasteizen. 11 egunez Euskal Herria alderik alde zeharkatuko du "Klika" aldarripean; tartean noski, Zubieta, Usurbil eta Aginaga.\n"Klika egitea aukera bat hartzea da, euskararen aukera hartzea, hautua egitea\nEuskarak hurrengo fasea klikatu du: akzioarena, konpromisoarena; euskara unibertsal bihurtuko dugu, eta klik eginen du denon zeruan. Euskal Herriak hartu du euskararekiko kontzientzia, sortu du euskal komunitatea. Euskararen aroan gaude; orain da unea: etorri euskarara, aktibatu, erabakiak hartu, klik egin, euskaraz egin".\nEuskara tatuaren 50. urtemugaren harira, Txillardegi omenduko du 21. Korrikak, "egundoko lana egin zuelako, eta euskaldunon historian egin den gauzarik inportanteena ziur aski Txillardegiri zor diogulako. Ezin da esan hori baino gehiago. Euskararen historian, bada gauza bat oinarrizkoa, beste guztiak baino garrantzizkoagoa, eta hori estandarra sortu izana da: EUSKARA BATUA".\nTxillardegik euskaldunoi eginiko ekarpena goraipatuko du 21. Korrikak. "Txillardegik, urte askoan, irmotasunez agertu zuen goi-mailako erabileretarako euskal hizkuntza bateratua sortzeko beharra. 1957tik, euskaltzain urgazlea zen, baina sekula ez zen iritsi euskaltzain osoa izatera, euskalari gisa aski eta sobera merezimendu zituen arren.\n1964ko urrian, Euskal Idazkaritzak batzar ireki baterako deialdia egin zien Euskal Herriko idazle eta irakasleei, haien iritziak entzuteko. Urtebete geroago, hartutako erabakiak biltzen zituen txostena plazaratu zen. Hura izan zen Arantzazuko Batzarrak 1968an eraturiko txostenaren —euskara batuaren sorrera-agiritzat hartzen den txostenaren— aurrekari nagusia. Bada, lehenengo txosten haren aitzindaria eta egilea Txillardegi izan zen".